Q=4	C=4	SS=3	LS=0	PS=0	DC=1	LC=0	SD=0	BS=1	G0=136	G1=98	G2=38	DLID=az_RU	BODY=Шејтанла мүбаризә апарыб галиб ҝәлә биләрсән! | Тәлим\n«Ҝүҹлү иманла... [Шејтана] мүгавимәт ҝөстәрин» (1 БУТ. 5:9).\nБИЗ ШЕЈТАНА ГАРШЫ ДУРУБ . . .\nгүруру неҹә боға биләрик?\nмалпәрәстликдән неҹә гача биләрик?\nәхлагсызлығы неҹә рәдд едә биләрик?\n1. а) Нәјә ҝөрә Шејтанла мүбаризә апармаг инди хүсусилә ваҹибдир? б) Һарадан билирик ки, Шејтанла мүбаризәдә галиб ҝәлә биләрик?\nШЕЈТАН мәсһ олунмушларла вә «башга гојунлар»ла мүһарибә апарыр (Јәһ. 10:16). Иблисин вахтына аз галыб вә онун мәгсәди Јеһованын даһа чох хидмәтчисини удмагдыр. (Вәһј 12:9, 12 ајәләрини охујун.) Анҹаг биз Шејтанла мүбаризәдә галиб ҝәлә биләрик! Мүгәддәс Китабда дејилир: «Иблисә мүгавимәт ҝөстәрин вә о, сиздән гачаҹаг» (Јаг. 4:7).\n2, 3. а) Шејтанын мөвҹуд олмадығы фикри нәјә ҝөрә она әл верир? б) Шејтанын мөвҹуд олдуғуну һарадан билирсән?\n2 Чохлары Шејтанын мөвҹудлуғу фикринә истеһза илә јанашыр. Онларын фикринҹә, Шејтан вә ҹинләр романларда, горхулу филмләрдә вә видео ојунларда олан ујдурма персонажлардыр. Һәмин инсанлар фикирләшир ки, ағлы башында олан адам белә шејләрә инанмаз. Бәс сәнҹә, Шејтанын вә онун ҝөзәҝөрүнмәз тәрәфдарларынын нағыллар аләминә аид едилмәси ону дилхор едир? Бу һеч онун веҹинә дә дејил. Әксинә, онун мөвҹудлуғуна шүбһә едән инсанларын зеһнини кор етмәк Шејтана даһа асан олур (2 Кор. 4:4). Шејтан шәр руһларын мөвҹуд олмадығы фикрини инсанлара тәлгин едәрәк онлары алдадыр.\n3 Јеһованын хидмәтчиләри олан бизләр исә алданан инсанлардан дејилик. Биз билирик ки, Иблис мөвҹуддур. Илан васитәсилә Һәвва илә данышан мәһз о иди (Јар. 3:1—5). Шејтан Әјјуб пејғәмбәрлә бағлы Јеһова Аллаһа мејдан охумушду (Әјј. 1:9—12). Исаны ҝүнаһа сүрүкләмәјә чалышан да Шејтан олмушду (Мәт. 4:1—10). 1914-ҹү илдә ҝөјдә Аллаһын Падшаһлығы гуруландан сонра Шејтан мәсһ олунмушлара гаршы «вурушмаға» башлады (Вәһј 12:17). Һәмин мүһарибә һәлә дә давам едир. Белә ки, Шејтан 144 000 мәсһ олунмушун јердә галан үзвләринин вә «башга гојунлар»ын иманыны мәһв етмәјә чалышыр. Бу дөјүшдә галиб ҝәлмәк үчүн биз Шејтана мүгавимәт ҝөстәрмәли вә иманда мөһкәм галмалыјыг. Бу мәгаләдә бунун үч үсулуну арашдыраҹағыг.\n4. Шејтан гүрурлу олдуғуну неҹә ҝөстәрир?\n4 Шејтанда зәррә гәдәр дә һәлимлик дејилән шеј јохдур. Руһани варлығын һүнәр едиб Јеһованын һакимијјәтинә мејдан охумасы вә Онунла рәгабәтә ҝирмәси ҝөстәрир ки, о, гүрурун вә тәкәббүрүн тәҹәссүмүдүр. Буна ҝөрә дә Шејтана мүгавимәт ҝөстәрмәјин бир үсулу гүруру боғмаг вә һәлим олмагдыр. (1 Бутрус 5:5 ајәсини охујун.) Бәс гүрур нәдир? Гүрур һәмишә писдир?\n5, 6. а) Гүрур һәмишә писдир? Изаһ един. б) Һансы һалда гүрур тәһлүкәлидир вә Мүгәддәс Китабда гәләмә алынан һансы нүмунәләр буну ҝөстәрир?\n5 Бир лүғәтә әсасән, гүрур «мәнлик, ләјагәт һисси» вә «өзүнүн, јахуд јахын адамларынын јахшы әмәлинә ҝөрә вә ја јахшы бир шејә саһиб олдуғуна ҝөрә дујулан фәхр»дир. Бунда пис бир шеј јохдур. Һәвари Булус Салоникидәки мәсиһиләрә јазмышды: «Аллаһын јығынҹагларында сизинлә фәхр едирик, чүнки бүтүн тәгибләрә вә чәкдијиниз әзијјәтләрә бахмајараг, сиз дөзүм вә иман ҝөстәрирсиниз» (2 Салон. 1:4). Инсанын башгалары илә фәхр етмәсиндә, һәтта өзү илә мүәјјән дәрәҹәдә гүрур дујмасында пис һеч нә јохдур. Бизим аиләмизлә, мәдәнијјәтимизлә вә ја доғулуб боја-баша чатдығымыз јерлә фәхр етмәјимиз ајыб шеј дејил (Һәв. 21:39).\n6 Анҹаг бәзи һалларда гүрур мүнасибәтләри поза, Јеһова илә достлуғумузу корлаја биләр. Белә ки, мәсләһәт вериләндә инсан гулаг асмаг әвәзинә, гүрурдан ирәли ҝәләрәк инҹијә вә мәсләһәти рәдд едә биләр (Зәб. 141:5). Белә гүрура «өзүндән разылыг» вә ја «чох вахт әсассыз јерә өзүнү башгаларындан үстүн һесаб етмәк, тәкәббүр» кими тәриф верилир. Јеһова Аллаһ тәкәббүрә нифрәт едир (Һизг. 33:28; Амс. 6:8). Лакин инсанларын ловғалыг етмәси, тәкәббүр ҝөстәрмәси Шејтанын үрәјинҹә олур, чүнки бунунла инсанлар онун хасијјәтини әкс етдирирләр. Нәмрудун, фиронун вә Абсаламын ловғалығыны ҝөрәндә јәгин ки, Шејтанын севинҹинин һәдди-һүдуду олмурду. Бу адамларын һәр бири өз гүрурунун гурбаны олмушду! (Јар. 10:8, 9; Чых. 5:1, 2; 2 Ишм. 15:4—6). Габилин дә ахырына чыхан гүрур иди. Аллаһ шәхсән Өзү она мәсләһәт вермишди, амма о, гүрурундан бу мәсләһәти гәбул етмәмишди. О, тәрслик едиб Јеһованын нәсиһәтини саја салмамыш вә үзүашағы учурума јуварланмышды (Јар. 4:6—8).\n7, 8. а) Иргчилик нәдир вә бунун гүрурла нә әлагәси вар? б) Гүрур јығынҹагдакы сүлһү неҹә поза биләр?\n7 Бу ҝүн инсанлар чох шејдә гүрур ҝөстәрирләр. Бәзи һалда гүрур өзүнү иргчиликдә ҝөстәрир. Бир лүғәтә әсасән, иргчилик «башга иргә мәнсуб олан инсанлара гаршы гәрәз вә әдавәт һисси», һәмчинин «мүхтәлиф иргләрә мәнсуб олан инсанларын фәргли хасијјәт вә баҹарыға саһиб олмасы, еләҹә дә бәзи иргләрин үстүн вә ја ашағы олмасы фикри»дир. Иргчилик иғтишашлара, мүһарибәләрә, һәтта сојгырыма ҝәтириб чыхарыр.\n8 Әлбәттә ки, бу кими шејләрә мәсиһи јығынҹағында јер јохдур. Буна бахмајараг, бәзи һалларда диндашлар арасында гүрурдан доған мүбаһисәләр мәҹрасындан чыха биләр. Ҝөрүнүр, биринҹи әсрдә дә бәзи мәсиһиләр арасында бу баш вермишди. Мәсиһин шаҝирди Јагуб онлара белә бир дүшүндүрүҹү суал вермишди: «Араныздакы дава-далаш, чәкишмәләр һарадандыр?» (Јаг. 4:1). Үрәјимиздә көк салмыш әдавәт вә өзүндән разылыг она ҝәтириб чыхара биләр ки, биз сөзләримиз вә һәрәкәтләримизлә башгаларыны јаралаја биләрик (Мәс. 12:18). Ајдындыр ки, гүрур јығынҹагдакы сүлһү позур.\n9. Мүгәддәс Китаб иргчилијә вә гүрура галиб ҝәлмәјә неҹә көмәк едир? (Мәгаләнин әввәлиндәки шәклә бахын.)\n9 Әҝәр биз өзүмүзү башгаларындан үстүн сајмаға мејиллијиксә, јадда сахламалыјыг ки, «үрәји тәкәббүрлү адамдан Јеһова икраһ едир» (Мәс. 16:5). Һәмчинин јахшы олар ки, өзүмүзү јохлајаг, ҝөрәк, башга иргдән, милләтдән вә мәдәнијјәтдән олан инсанлара неҹә јанашырыг. Әҝәр биздә иргчилик, јахуд милләтчилик варса, демәли, биз јадымыздан чыхардырыг ки, Аллаһ бүтүн халглары бир инсандан јарадыб (Һәв. 17:26). Бу призмадан баханда ҹәми бир ирг мөвҹуддур, чүнки бүтүн бәшәријјәтин бир әҹдады вар, о да Адәмдир. Буна ҝөрә дә һансыса иргин үстүн вә ја ашағы олдуғуну дүшүнмәк ағылсызлыгдыр. Бу ҹүр дүшүнҹә Шејтанын мәсиһиләр арасындакы мәһәббәти вә бирлији мәһв етмәк мәгсәдинә хидмәт едир (Јәһ. 13:35). Шејтанла мүбаризә апармаг вә гәләбә чалмаг үчүн биз үрәјимиздәки гүруру боғмалыјыг (Мәс. 16:18).\nМАЛПӘРӘСТЛИКДӘН ВӘ ДҮНЈАЈА МӘҺӘББӘТДӘН ГАЧ\n10, 11. а) Нәјә ҝөрә биздә асанлыгла дүнјаја севҝи јарана биләр? б) Димас дүнјаны севдијини неҹә ҝөстәрмишди?\n10 Шејтан бу дүнјанын һөкмдарыдыр вә дүнја онун әлиндәдир (Јәһ. 12:31; 1 Јәһ. 5:19). Буна ҝөрә дә бу дүнјанын ашыладығы шејләрин әксәријјәти Мүгәддәс Китаба зиддир. Әлбәттә, бу, о демәк дејил ки, дүнјанын тәклиф етдији һәр шеј писдир. Анҹаг биз еһтијатлы олмалыјыг, Шејтан бу дүнјанын васитәсилә биздә өз мәгсәдинә хидмәт едән арзулар ојадыб бизи ҝүнаһа сүрүкләјә биләр, јахуд да үрәјимиздә бу дүнјаја мәһәббәт ојадыб бизи Јеһова Аллаһа ибадәтдән сојуда биләр. (1 Јәһја 2:15, 16 ајәләрини охујун.)\n11 Ҝөрүнүр, биринҹи әсрдә јашајан бәзи мәсиһиләр дә дүнјаны севмәјә башламышдылар. Мәсәлән, һәвари Булус јазмышды: «Димас дүнјаны севиб мәни тәрк етди» (2 Тим. 4:10). Мүгәддәс Китабда дејилмир ки, Димас дүнјада конкрет олараг нәји севиб Булусу тәрк етмишди. Ола билсин, о, малы-пулу руһани ишләрдән чох севмәјә башламышды. Әҝәр белә идисә, онда Димас бир чох руһани немәтләрдән өзүнү мәһрум етмишди. Һеч буна дәјәрди? О, Булусла әмәкдашлыг етсәјди, Јеһова Өз немәтләрини онун башындан төкәрди. Бәс бу дүнја она Јеһованын верәҹәји немәтләрдән јахшы нә верә биләрди? (Мәс. 10:22).\n12. Биз «вар-дөвләтин алдадыҹы гүввәси»нә неҹә гурбан ҝедә биләрик?\n12 Буна бәнзәр шеј бизимлә дә баш верә биләр. Мәсәлән, биз өзүмүзү, аиләмизи доландырмаг истәјирик (1 Тим. 5:8). Јеһова да бизим јахшы јашамағымызы истәјир. Бу, ондан ҝөрүнүр ки, О, Адәмлә Һәвваны ҹәннәтдә, ҝөзәл бир мәканда јаратмышды (Јар. 2:9). Лакин Шејтан «вар-дөвләтин алдадыҹы гүввәси» илә биздә өз мәгсәдинә хидмәт едән арзулар ојада биләр (Мәт. 13:22). Чохлары дүшүнүр ки, пул онлары хошбәхт едәҹәк, јахуд да вар-дөвләт әсил сәадәтә јол ачаҹаг. Бу ҹүр дүшүнҹә ағ јаландыр вә бу, саһиб олдуғумуз ән дәјәрли шеји — Јеһова Аллаһла достлуғу итирмәјимизә сәбәб ола биләр. Иса давамчыларына хәбәрдарлыг етмишди: «Һеч ким ики ағаја гуллуг едә билмәз. Ја биринә нифрәт едиб диҝәрини севәҹәк, ја да биринә сәдагәт ҝөстәриб, диҝәрини сајмајаҹаг. Сиз һәм Аллаһын, һәм дә вар-дөвләтин гулу ола билмәзсиниз» (Мәт. 6:24). Әҝәр биз јалныз вар-дөвләтә гуллуг етсәк, онда Јеһоваја хидмәт етмәји дајандырмыш олаҹағыг. Шејтанын да истәдији елә будур! Ҝәлин һеч вахт јол вермәјәк ки, пул, јахуд пулла алынан шејләр Јеһова илә достлуғумузу көлҝәдә гојсун. Шејтанла мүбаризә апармаг үчүн биз мала-пула таразлы јанашмалыјыг. (1 Тимутијә 6:6—10 ајәләрини охујун.)\nӘХЛАГСЫЗЛЫҒЫ РӘДД ЕТ\n13. Бу дүнјада инсанлара никаһа вә ҹинси јахынлыға һансы мүнасибәт ашыланыр?\n13 Шејтан дүнјасынын диҝәр бир тәләси әхлагсызлыгдыр. Бу ҝүн бир чох инсанлар һәјат јолдашына садиг галмаға вә һәтта никаһа дәбдән дүшмүш, инсанын әл-ајағыны бағлајан бир шеј кими бахырлар. Мәсәлән, бир мәшһур актриса демишди: «Һәм киши, һәм дә гадын үчүн тәкникаһлылыг мүмкүн олмајан бир шејдир. Мән һәлә өз һәјат јолдашына садиг галан вә ја галмаг истәјән адама раст ҝәлмәмишәм». Диҝәр бир актјор исә демишди: «Мәнә елә ҝәлир ки, өмрүнүн ахырына кими бир нәфәрлә јашамаг инсан тәбиәтинә хас дејил». Нүфузлу инсанларын Аллаһын әнамы олан никаһы ҝөздән салмасы Шејтанын лап үрәјинҹәдир. Никаһ гурулушуну дәстәкләмәк Иблисин нәјинә лазымдыр? О ки аиләләрин дағылмасыны истәјир. Шејтанла мүбаризә апарыб галиб ҝәлмәк үчүн никаһа Аллаһын истәдији кими бахмалыјыг.\n14, 15. Әхлагсызлығы неҹә рәдд едә биләрик?\n14 Евли вә ја субај олмағымыздан асылы олмајараг, вар ҝүҹүмүзлә әхлагсызлығын һәр бир нөвүнү рәдд етмәлијик. Бу мүбаризә һеч дә асан дејил! Әҝәр сән ҝәнҹсәнсә, јәгин јолдашларын секслә, јахуд бир чох өлкәләрдә ушаг порнографијасыны јајмаға бәрабәр һесаб едилән секстинглә (електрон формада сексуал характерли шәкил вә мәтнләрин ҝөндәрилмәси) мәшғул олмалары барәдә јанында ловғаланырлар. Мүгәддәс Китабда дејилир: «Әхлагсызлыгла мәшғул олан өз бәдәнинә гаршы ҝүнаһ ишләјир» (1 Кор. 6:18). Зөһрәви хәстәликләр изтираблара вә өлүмә сәбәб олур. Бакирәлијини итирән субај ҝәнҹләрин әксәријјәти чох пешман олдугларыны дејирләр. Медиада гејри-гануни ҹинси әлагә илә бағлы тәсвир олунанлар әслиндә реаллыгдан чох-чох узагдыр. Онлар бизи инандырмаг истәјир ки, Аллаһын ганунуну позмағын һеч бир зәрәри јохдур. Бу ҹүр дүшүнҹә инсанлары «ҝүнаһын товлајыҹы гүввәси»нин гурбаны едир (Ибр. 3:13).\n15 Әҝәр әхлагсыз һәрәкәт сәни өзүнә ҹәлб едирсә, нә едә биләрсән? Өз зәифлијинә ҝөз јумма (Ром. 7:22, 23). Дуада Аллаһдан ҝүҹ истә (Филип. 4:6, 7, 13). Әхлагсызлыға сүрүкләјән вәзијјәтләрдән гач (Мәс. 22:3). Белә бир вәзијјәтлә гаршылашанда ону дәрһал рәдд ет (Јар. 39:12).\n16. Иса Шејтана неҹә ҹаваб верди вә биз бундан нә өјрәнә биләрик?\n16 Иса ҝүнаһы рәдд етмәкдә чох ҝөзәл нүмунәдир. О, Шејтанын вәдләринә алданмады, нә дә онларын хејрини, зәрәрини ҝөтүр-гој етмәди. Әксинә, о, дәрһал «јазылыб» дејә ҹаваб верди. (Мәтта 4:4—10 ајәләрини охујун.) Иса Аллаһын Кәламыны јахшы билирди вә бунун сајәсиндә ҝүнаһа сүрүкләјән вәзијјәтлә үзләшәндә дәрһал Мүгәддәс Јазылардан ситатлар ҝәтирирди. Шејтанла мүбаризә апарыб галиб ҝәлмәк үчүн биз јол вермәмәлијик ки, нә исә бизи әхлагсыз һәрәкәтә сүрүкләсин (1 Кор. 6:9, 10).\nДӨЗҮМЛҮ ОЛУБ МҮБАРИЗӘДӘ ГАЛИБ ҜӘЛ\n17, 18. а) Шејтанын ҹәббәханасында һансы силаһлар вар вә бу, бизи нәјә ҝөрә тәәҹҹүбләндирмәмәлидир? б) Шејтаны нә ҝөзләјир вә бу, сәнә дөзмәјә неҹә көмәк едир?\n17 Гүрур, малпәрәстлик вә әхлагсызлыг Шејтанын силаһларындан садәҹә үчүдүр. Әслиндә Шејтанын силаһы чохдур. Мәсәлән, бәзи мәсиһиләри аилә үзвләри тәгиб едир, синиф јолдашлары мәсхәрәјә гојур, јахуд да ки, бәзи өлкәләрдә тәблиғ ишинә гадағалар гојулур. Бу кими чәтинликләр бизи тәәҹҹүбләндирмир. Чүнки Иса Мәсиһ давамчыларына хәбәрдарлыг етмишди: «Мәним адыма ҝөрә һамы сизә нифрәт едәҹәк. Анҹаг ахыра кими дөзән хилас олаҹаг» (Мәт. 10:22).\nШејтан һәмишәлик мәһв олаҹаг (18-ҹи абзаса бахын)\n18 Бәс биз Шејтанла неҹә мүбаризә апарыб гәләбә чала биләрик? Иса шаҝирдләринә демишди: «Дөзүмлә һәјатынызы хилас едәҹәксиниз» (Лука 21:19). Һеч бир инсан бизә сағалмаз јара вура билмәз. Өзүмүз јол вермәсәк, һеч кәс Јеһова илә достлуғумузу поза билмәз (Ром. 8:38, 39). Һәтта Јеһованын хидмәтчисинин өлүмү белә Шејтанын гәләбәси демәк дејил. Чүнки Јеһова Өз хидмәтчисини мүтләг дирилдәҹәк (Јәһ. 5:28, 29). Шејтанын исә ҝәләҹәји јохдур. Аллаһсыз дүнја мәһв едиләндән сонра Шејтан 1000 иллијә дибсиз гујуја атылаҹаг (Вәһј 20:1—3). Исанын Миниллик Һөкмранлығынын сонунда Шејтан гыса мүддәтә зиндандан бурахылаҹаг вә камил инсанлары Аллаһын јолундан аздырмаг үчүн сонунҹу дәфә ҹәһд ҝөстәрәҹәк. Бундан сонра Шејтан әбәдилик мәһв едиләҹәк (Вәһј 20:7—10). Бәли, Шејтанын агибәти пис олаҹаг, амма сәнин јох! Шејтана гаршы дур, иманда мөһкәм гал. Сән Шејтанла мүбаризә апарыб галиб ҝәлә биләрсән!


Q=4	C=4	SS=0	LS=0	PS=0	DC=0	LC=0	SD=0	BS=0	G0=39	G1=32	G2=15	DLID=az_RU	BODY=Ентерик синир системи (ЕСС). Сизин икинҹи бејниниз\nЕнтерик синир системи (ЕСС, мави рәнҝдә ҝөстәрилиб) һәзм трактынын дахилиндәдир\nИНСАНЫН нечә бејни вар? Һәр һалда «бир» дејә ҹаваб верәҹәксиниз. Дүз дејирсиниз, бу еләдир ки вар. Амма бәдәниниздә даһа бир синир системи мөвҹуддур. Бу синир системи о гәдәр ҝенишдир ки, алимләр ону «икинҹи бејин» адландырырлар. Сөһбәт ентерик синир системиндән ҝедир (ЕСС) вә о, башда јох, гарын наһијәсиндә јерләшир.\nБәдәнимизин гиданы енержијә чевирмәси үчүн бөјүк координасија вә ҝүҹ тәләб олунур. Буна ҝөрә дә бејнимиз һәзм просесинә нәзарәти ЕСС-ә тапшырыб.\nЕСС гурулушҹа бејиндән гат-гат садә олса да, олдугҹа мүрәккәб системдир. Инсан бәдәниндә бу систем тәхминән 200—600 милјон нејрондан ибарәтдир. Бу мүрәккәб нејрон шәбәкәси һәзм системинин тәркиб һиссәси кими фәалијјәт ҝөстәрир. Алимләрин фикринҹә, әҝәр ЕСС бејиндә јерләшсәјди, синир кәсишмәләри олдугҹа галын оларды. «Икинҹи бејин» адлы китаба әсасән, һәзм системинин «өз-өзүнү идарә етмәси даһа етибарлы вә даһа әлверишли һесаб олунур» («The Second Brain»).\nГиданын һәзми үчүн мүхтәлиф дәгиг кимјәви гарышыглар лазыми вахтда ифраз олунмалы вә лазыми јерә чатдырылмалыдыр. Елә буна ҝөрә дә профессор Гари Мо һәзм системини «кимјәви завод»а бәнзәдир. Бу кимјәви фәалијјәтин мүрәккәблији вә чохфунксијалы олмасы инсаны һејрәтә ҝәтирир. Мисал үчүн, бағырсағын дивары хүсуси һүҹејрәләрлә өртүлүдүр вә онлар гәбул етдијимиз гиданын тәркибиндәки кимјәви маддәләри мүәјјән едән ресептор ролуну ојнајыр. Кимјәви маддәләри мүәјјән етдикдән сонра ЕСС мүвафиг һәзм ферментләри ифраз едәрәк гиданы парчалајыр. ЕСС-ин диҝәр ваҹиб ролу да вар: о, гида маддәләринин туршулуғуна вә диҝәр кимјәви хассәләринә нәзарәтдә, һәмчинин һәзм ферментләринин буна ујғун тәнзимләнмәсиндә мүһүм рол ојнајыр.\nҺәзм трактыны заводдакы конвејерә бәнзәтмәк олар. Бу конвејери ЕСС идарә едир. О, һәзм трактынын дивары бојунҹа узанан әзәләләри һәрәкәтә ҝәтирәрәк гиданы һәзм системи боју итәләјир. ЕСС әзәләләрин јығылыб-ачылмасынын сүрәтини вә тезлијини дәјишмәклә конвејер ленти кими фәалијјәт ҝөстәрир.\nЕСС һәмчинин организми мүдафиә едир. Гәбул етдијимиз гидада зәрәрли бактеријалар ола биләр. Тәәҹҹүблү дејил ки, иммун системи үчүн һәјати ваҹиб рол ојнајан лемфосит һүҹејрәләринин 70—80 фаизи мәһз гарын наһијәсиндә јерләшир! Әҝәр гәбул етдијимиз гидада зәрәрли бактеријалар һәддән артыг чохдурса, ЕСС организми горумаг үчүн исһал вә гусма јолу илә зәрәрли маддәләри бәдәндән чыхарыр.\nЕСС бејиндән ајры фәалијјәт ҝөстәрсә дә, бу ики синир системи даим бир-бири илә әлагәдә олур. Мисал үчүн, ЕСС нә вахт вә нә гәдәр гида гәбул етмәли олдуғумузу бејинә чатдыран һормонларын низамланмасында рол ојнајыр. Инсан дојанда ЕСС синир һүҹејрәләри бејнә сигнал ҝөндәрир, нормадан артыг јејәндә исә үрәк булантысы верир.\nБәлкә, бу мәгаләни охумаздан өнҹә дә һәзм системи илә бејин арасында гаршылыглы әлагәнин олдуғуну билирдиниз. Јәгин фикир вермисиниз, мүәјјән јемәкләри јејәндә әһвалыныз јүксәлир. Арашдырмалар ҝөстәрир ки, бу һал ЕСС бејнинизә «хошбәхтлик сигналлары» ҝөндәрәндә баш верир. Беләҹә, организмдә ҝедән зәнҹирвари реаксијалар нәтиҹәсиндә кефиниз ачылыр. Ҝөрүнүр, бу сәбәбдән бәзи инсанлар ҝәрҝин оланда сакитләшмәк үчүн дурмадан нәсә јемәк истәјирләр. Алимләр депрессијанын мүалиҹәси үчүн ЕСС-и сүни јолла гыҹыгландырмағын үсулларыны ахтарырлар.\nБејинлә һәзм системи арасында әлагәнин олдуғуну диҝәр просесләр дә ҝөстәрир. Бејин ҝәрҝинлик вә стресс кечирән заман ЕСС ганы башга истигамәтә јөнәлдәрәк гарын наһијјәсиндән узаглашдырыр. Бу просес нәтиҹәсиндә инсан мәдәсиндә санки гарышгаларын ҝәздијини һисс едир. Ејни шеји үрәк булантысы һагда да демәк олар. Стресс кечирдијимиз заман бејин ЕСС-ин бағырсаг әзәләләрини әкс истигамәтдә ишләтмәсинә сәбәб олур. Мүтәхәссисләрин фикринҹә, интуисија да бејинлә бағырсаг арасында олан әлагәнин нәтиҹәсидир.\nЕСС бу ҹүр дахили һиссләрин јаранмасына сәбәб олса да, сиз онун васитәсилә дүшүнә вә ја гәрарлар гәбул едә билмәзсиниз. Бир сөзлә, о, һәгиги бејин дејил! О, сизә маһны бәстәләмәјә, банк һесабынызы идарә етмәјә, ев тапшырығынызы јеринә јетирмәјә көмәк едә билмәз. Бунунла белә, һәлә там кәшф олунмамыш бу систем өз мүрәккәблији илә алимләри һејран гојмаға давам едир. Одур ки, ҝәлән дәфә јемәк јејәндә једијиниз јемәјин һәзм олунмасы үчүн дахилиниздә ҝедәҹәк бүтүн бу просесләр үзәриндә дүшүнүн!


Q=6	C=6	SS=0	LS=0	PS=6	DC=0	LC=0	SD=0	BS=1	G0=10	G1=6	G2=2	DLID=az_RU	BODY=50 илин хүсуси өнҹүлү | Алистен Лүмар\nДОҒУМ ТАРИХИ: 1927\nВӘФТИЗ ТАРИХИ: 1962\nГЫСА МӘЛУМАТ: 50 илдән чох хүсуси өнҹүл кими хидмәт етмиш кечмиш полис мүфәттиши.\n1964-ҹү илдә мәни хүсуси өнҹүл кими Манокваријә (Гәрби Папуа) тәјин еләдиләр. Јерли дин хадимләри орадакы кичик јығынҹаға шиддәтли мүгавимәт ҝөстәрмишди. Бура чатар-чатмаз протестант дин хадими евимә сохулуб күкрәди:\n— Бу еви сәнин башына учураҹағам! Гојмајаҹағам Манокваридә бир нәфәр дә олсун Јеһованын Шаһиди галсын.\nӘввәлләр полис олдуғум үчүн бу сөзләр мәни горхутмады. Она тәмкинлә ҹаваб вердим. Нәтиҹәдә сакитләшиб ҝетди (1 Бут. 3:15).\nӘлли ил әввәл Манокваридә сәккиз тәблиғчи вар иди. Бу ҝүн исә бурада једди јығынҹаг фәалијјәт ҝөстәрир. 2014-ҹү илдә кечирилән бөјүк топлантыда исә 1200 нәфәр иштирак етмишди. Јеһованын бу уҹгар әрази үчүн нәләр етдијини ҝөрәндә үрәјим даға дөнүр.\nЈеһованын Шаһидләри арасында тәблиғ ишинә ајда 30, 50 вә даһа чох саат ајыранлар вар. Онлары буна нә тәшвиг едир?


Q=9	C=0	SS=3	LS=0	PS=6	DC=0	LC=0	SD=0	BS=1	G0=30	G1=17	G2=4	DLID=az_RU	BODY=Зәкәријјә 11 | Онлајн Мүгәддәс Китаб | Јени дүнја тәрҹүмәси\nАллаһын чобаныны рәдд етмәјин нәтиҹәси (1—17)\nӨлүмә ҝедән сүрүнү отар (4)\nИки дәјәнәк: Лүтф вә Бирлик (7)\nЧобанын һаггы: отуз ҝүмүш (12)\nХәзинәјә атылмыш пул (13)\n11 «Еј Ливан, гапыларыны ач,Гој сидрләри алов јандырыб күл етсин. 2 Еј ардыҹ ағаҹы, фәрјад ет, чүнки сидр ағаҹы јыхылды,Мөһтәшәм ағаҹлар мәһв олду! Еј Башан палыдлары, фәрјад един,Кечилмәз мешә мәһв олду! 3 Динләјин! Чобанлар фәған едир,Онларын јашыл отлаглары бош галыб. Динләјин! Ҝәнҹ асланлар нәрилдәјир,Иорданбоју ҹәнҝәлликләр мәһв олуб. 4 Аллаһым Јеһова дејир: “Өлүмә ҝедән сүрүнү отар.+ 5 Сүрүнү аланлар гојун-гузуну өлдүрүр,+ амма тәгсиркар билинмир. Сатанларса+ белә дејир: “Јеһоваја шүкүр, варланаҹағам”. Чобанларын онлара јазығы ҝәлмир”.+ 6 “Бу дијарын сакинләринә даһа рәһм етмәјәҹәјәм, — бәјан едир Јеһова. — Һәр кәси сојдашына вә падшаһына тәслим едәҹәјәм. Онлар бу өлкәни дармадағын едәҹәкләр, һеч бирини онларын әлиндән гуртармајаҹағам”». 7 Еј сүрүдәки мәзлумлар! Өлүмә ҝедән сүрүнү сиздән өтрү отардым.+ Ики дәјәнәк ҝөтүрдүм. Биринә «Лүтф», диҝәринә «Бирлик»+ адыны гојдум вә сүрүнү отармаға башладым. 8 Бир ајын ичиндә үч чобаны говдум, чүнки онлар мәни тәнҝә ҝәтирмишди, онларын да мәндән зәһләси ҝедирди. 9 Сонра дедим: «Даһа сизи отармајаҹағам. Өлән өлсүн, гырылан гырылсын! Сағ галанлар исә гој бир-биринин әтини јесин». 10 Мән «Лүтф»+ адлы дәјәнәјими ҝөтүрүб сындырдым. Беләҹә, халгымла бағладығым әһди поздум. 11 Әһд о ҝүн ләғв олду, мәнә бахан сүрүдәки мәзлумлар билдиләр ки, бу, Јеһованын сөзүдүр. 12 Мән онлара дедим: «Әҝәр сизә хошдурса, мәнә һаггымы верин, хош дејилсә, вермәјин». Онлар отуз ҝүмүш сајыб һаггымы вердиләр.+ 13 Онда Јеһова мәнә деди: «Будур онларын Мәнә вердији јүксәк гијмәт! Ат онлары хәзинәјә!»+ Мән дә отуз ҝүмүшү ҝөтүрүб Јеһованын евиндәки хәзинәјә атдым.+ 14 Сонра Јәһуда илә Исраил арасындакы гардашлыг телләрини кәсмәк үчүн+ «Бирлик»+ адлы о бири дәјәнәјими дә сындырдым. 15 Јеһова мәнә деди: «Јарытмаз чобанын әшјаларыны ҝөтүр.+ 16 Мәним изнимлә өлкәдә бир чобан пејда олаҹаг. О, тәләф оланлара мәһәл вермәјәҹәк,+ гузулары ахтармајаҹаг, јаралылары сағалтмајаҹаг,+ сағламлары бәсләмәјәҹәк. Әксинә, көк гојунларын әтини јејәҹәк,+ дырнагларыны гопараҹаг.+ 17 Сүрүнү атыб ҝедән+ фәрсиз чобанымын вај һалына!+ Гылынҹ онун голундан вә сағ ҝөзүндән вураҹаг. Онун әл-голу гурујаҹаг,Сағ ҝөзү кор олаҹаг».


Q=6	C=3	SS=0	LS=0	PS=3	DC=0	LC=0	SD=0	BS=0	G0=26	G1=16	G2=4	DLID=az_RU	BODY=Ән ҝүҹлү адам—Һаким Шимшон | Мүгәддәс Китаб һекајәси\nӘн ҝүҹлү адам\nБИЛИРСӘН јер үзүндә ән ҝүҹлү адам ким олуб? Исраилин һакими Шимшон. Она ҝүҹү Јеһова Аллаһ верирди. Шимшон һәлә доғулмамыш Јеһова онун анасына демишди: ‘Бир оғлун олаҹаг. О, Исраили филиштлиләрдән азад едәҹәк’.\nФилиштлиләр Кәнанда јашајан пис халгдыр. Онларын чохлу әсҝәри вар вә исраиллиләри јаман инҹидирләр. Бир дәфә Шимшон филиштлиләрин јашадығы јерә ҝедәндә, ири бир аслан нәрә чәкәрәк гаршысына чыхыр. Шимшон әлләрилә асланы өлдүрүр. О һәмчинин јүзләрлә пис филиштлини дә өлдүрүр.\nБир гәдәр сонра Шимшон Делила адлы бир гадына ашиг олур. Филиштлиләрин башчылары Делилаја сөз верир ки, Шимшонун белә ҝүҹлү олмасынын сәбәбини өјрәнәрсә, һәр бири она мин јүз ҝүмүш пул верәҹәк. Делиланын бу пуллара тамаһы дүшүр. О, Шимшонун вә Аллаһын халгынын һәгиги досту дејил. Буна ҝөрә дә Шимшону һәр ҝүн дилә тутур ки, белә ҝүҹлү олмасынын сиррини она ачсын.\nНәһајәт, Делила Шимшонун ҝүҹүнүн сиррини өјрәнир. Шимшон она дејир: ‘Сачыма һеч вахт үлҝүҹ дәјмәјиб. Доғулдуғум ҝүндән Аллаһ мәни Өзүнә хүсуси хидмәтчи — Нәзири сечиб. Әҝәр башым гырхылса бүтүн гүввәми итирәрәм’.\nДелила буну биләндә Шимшону дизләринин үстүндә јухуја верир. Сонра бир адам чағырыб Шимшонун сачыны гырхдырыр. Шимшон ојананда артыг ҝүҹүнүн итдијини һисс едир. Филиштлиләр тез ҝәлиб ону тутур, ҝөзләрини кор едир вә өзләринә гул едирләр.\nБир ҝүн филиштлиләр аллаһлары Дагонун шәрәфинә бөјүк зијафәт дүзәлдирләр. Шимшону да гонаглары әјләндирмәк үчүн зиндандан чыхарырлар. Зинданда олдуғу мүддәтдә Шимшонун сачы артыг узанмышды. О, әлиндән тутан оғлана дејир: ‘Гој бинаны сахлајан дирәкләрә тохунум’. Сонра Јеһоваја дуа едиб Ондан ҝүҹ истәјир вә уҹадан гышгырыр: ‘Гој мән дә филиштлиләрлә бир өлүм!’ Шимшон вар ҝүҹү илә дирәкләри итәләјир. Зијафәтдә 3 000 филиштли вар иди. Бина учур, пис адамларын һамысы да онун алтында галыб өлүр.\nҺакимләр 13–16-ҹы фәсилләр.


Q=5	C=3	SS=0	LS=0	PS=1	DC=1	LC=0	SD=0	BS=6	G0=117	G1=91	G2=46	DLID=az_RU	BODY=Мүждәчи ишини там јеринә јетир | Тәлим\nМүждәчи ишини там јеринә јетир\nЈахшы ишләрә ҹан јандырырсанмы?\nЈахшы үнсијјәт васитәсилә никаһынызы мөһкәмләндирин\nВалидејнләр вә ушаглар, мәһәббәтлә үнсијјәт един\nLIFE STORY Һәјатымыза мәна гатан нәдир?\nМүдрик сечимләр етмәклә мирасынызы горујун\nFROM OUR ARCHIVES Онлар «сынаг вахты» сарсылмаз галдылар\nҜөзәтчи гүлләси (тәлим нәшри) | мај 2013\nДИЛИ: Aзәрбајҹан (кирил әлифбасы) Јапонија жест дили Азәрбајҹан (латын әлифбасы) Арҝентина жест дили Бразилија жест дили Вјетнам Гренландија Данимарка Индонезија Исвеч Италија жест дили Камбоҹа Колумбија жест дили Литва Малта Мексика жест дили Мјанма Непал Нидерланд Норвеч Таити Украјна Чин (мандарин, садәләшдирилмиш) Чин (мандарин, әнәнәви) адангме албан алман амһара африкаанс ајмара бикол болгар варај венда волајта га газах гуарани гуахиро гырғыз дхолуо еве ермәни естон ефик зулу ибо илок инҝилис исланд испан италјан каталан кечуа (Ајакучо) кечуа (Боливија) кикујју кинјаруанда кореја коса куангали куанјама латыш лингала малагаси малај маҹар нгабар ндебеле ндонга нзема оромо пангасинан полјак португал румын рус свати себуан сепеди серб серб (латын) сесуто (Лесото) сетсвана сингал словак словен сранан-тонго суаһили тагалог таи тви тигре тсонга түрк уруунд фин франсыз хорват чех чичева шона јапон јоруба јунан ҝүрҹү Һаити креолу һилигајнон әрәб өзбәк\n«Мүждәчилик ишини јеринә јетир, өз хидмәтинә там әмәл ет» (2 ТИМ. 4:5, МҮГӘДДӘС КИТАБ ШИРКӘТИ, 2009).\nКимләри мүждәчи адландырмаг олар?\nНәјә ҝөрә инсанларын хош хәбәри ешитмәјә еһтијаҹлары вар?\nЈахшы мүждәчи олмаг үчүн нә тәләб олунур?\n1. Нәјә ҝөрә Јеһова илк вә даһи Мүждәчи адланыр?\nМҮЖДӘЧИ хош хәбәри тәблиғ едән инсана дејилир. Илк вә даһи Мүждәчи Јеһова Аллаһдыр. Улу валидејнләримизин үсјанындан дәрһал сонра Јеһова иланын, јәни Шејтан Иблисин мәһв едиләҹәји барәдә хош хәбәри бәјан етмишди (Јар. 3:15). Әсрләр боју Өз адынын неҹә тәмизә чыхарылаҹағы, Шејтанын вурдуғу зәрәрин неҹә арадан галдырылаҹағы вә инсанларын Адәмлә Һәвванын итирдији имканлары јенидән неҹә газанаҹаглары барәдә тәфсилатларын гәләмә алынмасы үчүн Јеһова садиг инсанлары илһамландырмышды.\n2. а) Мәләкләр мүждәчилик ишиндә һансы ролу ојнајырлар? б) Иса һансы мүждәчилик ишинин тәмәлини гојду?\n2 Мәләкләр дә мүждәчилик ишини һәјата кечирирләр. Онлар һәм өзләри хош хәбәри тәблиғ едир, һәм дә башгаларына хош хәбәри чатдырмаға көмәк едирләр (Лука 1:19; 2:10; Һәв. иш. 8:26, 27, 35; Вәһј 14:6). Бәс Баш мәләк Микајыл барәдә нә демәк олар? О, јер үзүнә Иса кими ҝәләндә инсанлар арасында мүждәчилик ишинин тәмәлини гојду. Бәли, Исанын һәјаты хош хәбәри тәблиғ етмәк ишинин әтрафында дөвр едирди! (Лука 4:16—21).\n3. а) Биз инсанлара һансы хош хәбәри чатдырырыг? б) Мүждәчи кими бизи һансы суаллар марагландырыр?\n3 Иса шаҝирдләринә мүждәчилик ишини јеринә јетирмәји тапшырмышды (Мат. 28:19, 20; Һәв. иш. 1:8). Павел әмәкдашы Тимотеји тәшвиг едирди: «Мүждәчилик ишини јеринә јетир, өз хидмәтинә там әмәл ет» (2 Тим. 4:5, МКШ-09). Бәс Исанын давамчылары олан бизләр һансы хош хәбәри чатдырырыг? Биз инсанлара сәмави Атамыз Јеһованын бизи севдији барәдә һәгигәти чатдырырыг (Јәһ. 3:16; 1 Пет. 5:7). Падшаһлыг Јеһова Аллаһын инсанлара олан мәһәббәтинин сүбутудур. Буна ҝөрә дә биз бөјүк севинҹлә инсанлара Падшаһлыға табе оланларын, Аллаһа итаәт едәнләрин вә салеһлији севәнләрин Онунла достлуг мүнасибәти гура биләҹәкләрини дејирик (Мәз. 15:1, 2). Јеһованын мәгсәди һагсыз јерә чәкилән изтираблары арадан галдырмагдыр. Үстәлик, О, кечмишдә јашанан әзаб-әзијјәтләри јаддашлардан силәҹәк. Бу, әсил хош хәбәрдир! (Јешаја 65:17). Ҝәлин бир мүждәчи кими, ики ваҹиб суалын ҹавабыны арашдыраг: «Инсанларын хош хәбәри ешитмәләри нәјә ҝөрә ваҹибдир? Мүждәчилик ишини мүвәффәгијјәтлә неҹә јеринә јетирә биләрик?»\nЕффектив суаллар инсанлара инандыглары шејләрә нәјә ҝөрә инандыгларыны баша дүшмәјә көмәк едир\n4 Тәсәввүр ет ки, кимсә атанын сизи тәрк етдијини дејир. Атаны таныдыгларыны иддиа едән инсанлар онун етинасыз, сирли вә гәддар инсан олдуғуну дејирләр. Бәзиләри исә сәни онун өлдүјүнә вә буна ҝөрә дә онунла әлагә гурмағын мәнасыз олдуғуна инандырмаға чалышырлар. Ејнилә, чохлары Аллаһ һаггында да бу кими фикирләр сөјләјирләр. Онлар Аллаһын ҝизли, әлчатмаз вә ја гәддар олдуғуну өјрәдирләр. Мәсәлән, дин рәһбәрләри иддиа едирләр ки, Аллаһ пис инсанлары ҹәһәннәм одунда әбәдијјән ҹәзаландыраҹаг. Башгалары исә тәбии фәлакәтләрин Аллаһдан олдуғуну дејирләр. Бүтүн бу һадисәләрдә јахшы вә пис инсанларын мәһв олмасына бахмајараг, бунларын Аллаһын ҹәзасы олдуғуну сөјләјирләр.\nһәгигәти гәбул етмәләри үчүн ағылларыны вә үрәкләрини һазырлајыр\n5, 6. Тәкамүл нәзәријјәси вә јалан тәлимләр инсанлара неҹә тәсир едир?\n5 Башгалары Аллаһын мөвҹуд олмадығыны иддиа едирләр. Ҝәлин бунунла әлагәдар тәкамүл нәзәријјәсини нәзәрдән кечирәк. Бу нәзәријјәнин тәрәфдарлары һәјатын тәсадүф нәтиҹәсиндә јарандығына инанырлар. Онлар Јараданын олмадығыны иддиа едирләр. Һәтта бәзиләри дејирләр ки, инсан һејвандан әмәлә ҝәлдији үчүн һејвани һәрәкәтләрә јол вермәси һеч дә тәәҹҹүблү дејил. Онлар ҝүҹлүләрин зәифләр үзәриндә гәддарҹасына ағалыг етмәсини тәбиәтин гануну һесаб едирләр. Бу сәбәбдән, һеч дә тәәҹҹүблү дејил ки, бир чохлары инсанларын һәр заман әдаләтсизликлә үзләшәҹәјини дүшүнүр. Беләҹә, тәкамүлә инананларын үмидләри пуча чыхыр.\n6 Шүбһәсиз, тәкамүл нәзәријјәсинин вә ја јалан тәлимләрин бу ахыр ҝүнләрдә инсанларын чәкдикләри изтирабларда бөјүк ролу олуб (Ром. 1:28—31; 2 Тим. 3:1—5). Бу ҹүр тәлимләр инсанлара әсил хош хәбәр чатдырмыр. Әксинә, һәвари Павелин гејд етдији кими, инсанларын зеһнини гаранлыға гәрг едир вә онлары Аллаһын вердији һәјата гаршы јадлашдырыр (Ефес. 4:17—19). Үстәлик, тәкамүл нәзәријјәси вә јалан тәлимләр инсанларын Аллаһдан ҝәлән хош хәбәри гәбул етмәләринә мане олур. (Ефеслиләрә 2:11—13 ајәләрини оху.)\nсүбутлар ҝәтирәрәк дүзҝүн нәтиҹә чыхартмаларына көмәк едир\n7, 8. Инсанларын хош хәбәри там баша дүшмәсинин јеҝанә үсулу һансыдыр?\n7 Аллаһла барышмаг үчүн инсанлар, илк нөвбәдә, Онун мөвҹудлуғуна вә Она јахынлашмаг үчүн тутарлы сәбәбләрин олдуғуна инанмалыдырлар. Биз онлары Аллаһын јаратдыгларыны арашдырмаға тәшвиг етмәклә билик әлдә етмәләринә көмәк едә биләрик. Инсанлар Аллаһын јаратдыгларыны гәрәзсиз шәкилдә арашдыранда Онун мүдриклији вә гүдрәти барәдә өјрәнмиш олурлар (Ром. 1:19, 20). Онлара Аллаһын јаратдығы һәр бир шејин мөһтәшәм олдуғуну анламаға көмәк етмәк үчүн «Һәјат неҹә јараныб?» брошүрасындан истифадә едә биләрик. Бунунла белә, садәҹә јарадылан шејләр барәдә өјрәнмәклә бу кими һәјати ваҹиб суалларын ҹавабыны тапмаг мүмкүн дејил: «Аллаһ әзаб-әзијјәтләрә нә үчүн јол верир? Аллаһын јер үчүн нијјәти нәдән ибарәтдир? Аллаһ шәхсән мәнимлә марагланырмы?»\n8 Аллаһ вә Онун нијјәтләри барәдә хош хәбәри там баша дүшмәјин јеҝанә үсулу Мүгәддәс Китабы өјрәнмәкдир. Инсанлара суалларынын ҹавабыны тапмаға көмәк етмәк бизим үчүн бөјүк шәрәфдир! Динләјиҹиләрин үрәјинә јол тапмаг үчүн биз онлара тәкҹә дәлилләр ҝәтирмәли дејилик, һәмчинин онлары инандырмаға чалышмалыјыг (2 Тим. 3:14). Бу саһәдә Исанын нүмунәсиндән чох шеј өјрәнә биләрик. Нәјә ҝөрә о, бу саһәдә мүвәффәгијјәт газанмышды? Сәбәбләрдән бири онун суаллардан мәһарәтлә истифадә етмәси иди. Биз ону неҹә тәглид едә биләрик?\nТӘҸРҮБӘЛИ МҮЖДӘЧИЛӘР СУАЛЛАРДАН МӘҺАРӘТЛӘ ИСТИФАДӘ ЕДИР\n9. Инсанлара руһани ҹәһәтдән көмәклик ҝөстәрмәк үчүн нә етмәлијик?\n9 Нәјә ҝөрә биз дә, Иса кими, мүждәчилик ишиндә суаллардан истифадә етмәлијик? Ҝәлин бир нүмунәни нәзәрдән кечирәк. Тутаг ки, һәким сәнә шад хәбәри олдуғуну дејир. О, билдирир ки, сәни мүалиҹә едә биләр, анҹаг бир шәртлә: ҝәрәк әмәлијјат олунасан. Ола билсин, сән она инанаҹагсан. Бәс әҝәр о, сәһһәтинлә бағлы һеч бир суал вермәдән сәнә бу ҹүр вәд верирсә, онда неҹә? Белә вәзијјәтдә чәтин ки, сән она етибар едәсән. Һәким нә гәдәр савадлы олурса-олсун, көмәк етмәздән өнҹә, хәстәлијин симптомларыны өјрәнмәк үчүн хәстәјә суаллар вермәли вә ону динләмәлидир. Ејнилә, әҝәр биз дә инсанларын Падшаһлыг һагда хош хәбәри гәбул етмәләринә көмәк етмәк истәјириксә, суаллардан мәһарәтлә истифадә етмәлијик. Јалныз бундан сонра биздә инсанларын руһани вәзијјәти барәдә ајдын тәсәввүр јаранаҹаг вә онлара көмәклик ҝөстәрә биләҹәјик.\nДинләјиҹиләрин үрәјинә јол тапмаг үчүн онлары инандырмаға чалышмалыјыг\n10, 11. Биз Исанын тәлим вермәк үсулуну тәглид етмәклә һансы фајданы әлдә едәҹәјик?\n10 Иса билирди ки, јахшы сечилмиш суаллар тәкҹә марагланан барәдә мәлумат әлдә етмәјә көмәк етмир, һәмчинин динләјиҹини мүзакирәдә иштирак етмәјә ҹәлб едир. Мәсәлән, Иса шаҝирдләринә тәвазөкар олмағы өјрәдәркән, илк өнҹә, онлара дүшүндүрүҹү суал верди (Марк 9:33). Петерә принсипләр үзәриндә дүшүнмәјә көмәк едәркән она суал вермәклә јанашы, вариантлар да тәклиф етди (Мат. 17:24—26). Диҝәр бир вәзијјәтдә исә шаҝирдләринин үрәјинин вәзијјәтини өјрәнмәк үчүн Иса онлара бир нечә суал верди. (Матта 16:13—17 ајәләрини оху.) Иса дәлилләр ҝәтирмәклә јанашы, суаллардан истифадә едирди вә динләјиҹиләри инандырмаға чалышырды. О, инсанларын үрәјинә јол тапыр вә хош хәбәрә ујғун һәрәкәт етмәјә тәшвиг едирди.\n11 Иса кими, суаллардан мәһарәтлә истифадә етмәјин сајәсиндә инсанлара ән јахшы шәкилдә көмәк едә, сөһбәти кәсән етиразын өһдәсиндән ҝәлә вә тәвазөкар инсанлара өјрәндикләриндән неҹә фајдалана биләҹәкләрини ҝөстәрә биләрик. Инди исә ҝәлин суаллардан мәһарәтлә неҹә истифадә едә биләҹәјимизи ҝөстәрән үч вәзијјәтә нәзәр салаг.\n12-14. Хош хәбәри әминликлә бөлүшмәси үчүн өвладыныза неҹә көмәк едә биләрсиниз? Нүмунә чәкин.\n12 Вәзијјәт 1. Әҝәр јенијетмә өвладыныз синиф јолдашы илә јарадылыш һагда сөһбәт етмәјә чәкинирсә, онда бир валидејн кими, сиз нә едәҹәксиниз? Шүбһәсиз, хош хәбәри әминликлә бөлүшмәси үчүн она көмәк етмәк истәјәҹәксиниз. Ону данламаг вә ја дәрһал мәсләһәт вермәк әвәзинә, нәјә ҝөрә Исанын нүмунәсини тәглид едәрәк бәзи дүшүндүрүҹү суаллар вермәјәсиниз? Бәс сиз буну неҹә едә биләрсиниз?\n13 Ушағынызла бәрабәр «Һәјат неҹә јараныб?» брошүрасындан мүәјјән бир парчаны охудугдан сонра онун үчүн һансы дәлилин мараглы олдуғуну соруша биләрсиниз. Һәмчинин тәшвиг едә биләрсиниз ки, шәхсән өзүнүн һансы сәбәбләрә ҝөрә Јараданын мөвҹудлуғуна инандығыны вә Онун ирадәсини јеринә јетирмәк истәдијини десин (Ром. 12:2). Ушағыныз билмәлидир ки, онун фикирләринин сизинкилә үст-үстә дүшмәси мүтләг дејил.\n14 Сонра баша салын ки, бирҝә һазырладығыныз тәгдимә әсасында синиф јолдашы илә сөһбәт едә биләр. Беләҹә, өвладыныз јарадылышла бағлы бәзи дәлилләр ҝәтирә вә онун нә дүшүндүјүнү өјрәнмәк үчүн бәзи суаллар верә биләр. Мәсәлән, о, синиф јолдашындан «Һәјат неҹә јараныб?» брошүрасынын 12 вә 13-ҹү сәһифәләриндәки мәлуматы охумағы хаһиш етдикдән сонра она белә суал верә биләр: «Сәнҹә, тәјјарәнин ганадларыны дүзәлдән мүһәндисләр һәддән артыг даһи олмалы дејилдиләр?» Чох ҝүман ки, синиф јолдашы: «Тәбии ки!» — дејә ҹаваб верәҹәк. Ушағыныз јенә соруша биләр: «Охудуғун кими, тәјјарәнин ганадлары гағајынын ганадлары әсасында дүзәлдилиб. Әҝәр ганадларын охшарыны јаратмаг үчүн даһи олмаг лазымдырса, бәс онун әслини јарадан барәдә нә демәк олар?» Өвладынызын башгалары илә өз иманыны сәрбәст шәкилдә бөлүшмәси үчүн онунла мүнтәзәм олараг практики мәшғәләләр кечирин. Әҝәр сиз она суаллардан мәһарәтлә истифадә етмәји өјрәтсәниз, онда мүждәчилик ишини јеринә јетирмәјә көмәк етмиш олаҹагсыныз.\n15. Атеист инсана көмәк етмәк үчүн суаллардан неҹә истифадә едә биләрик?\n15 Вәзијјәт 2. Тәблиғ заманы биз Аллаһын варлығына шүбһә едән инсанларла гаршылашырыг. Ола билсин, тәблиғ етдијимиз инсан атеист олдуғуну дејир. Сөһбәти дајандырмаг әвәзинә, ондан нә вахтдан атеист олдуғуну вә буна нәјин сәбәб олдуғуну соруша биләрсән. Ҹавабыны динләдикдән вә бу мәсәлә үзәриндә ҹидди дүшүндүјүнә ҝөрә ону тәрифләдикдән сонра һәјатын јарадылдығыны сүбут едән мәлуматлар охумаг истәјиб-истәмәдијини соруш. Әҝәр ев саһиби гәрәзсиздирсә, бу ҹүр сүбутлары охумагдан имтина етмәјәҹәк. Сонра «Һәјат неҹә јараныб?» брошүрасыны тәклиф етмәк олар. Нәзакәтлә вә ҝүләрүзлә суаллар вермәклә инсанын үрәјиндә хош хәбәрә мараг ојада биләрик.\n16. Нәјә ҝөрә Мүгәддәс Китабы өјрәтдијимиз инсанын ҹаваблары өјрәнмә вәсаитиндән охумасы илә кифајәтләнмәли дејилик?\n16 Вәзијјәт 3. Әҝәр Мүгәддәс Китабы өјрәтдијимиз адамын садәҹә китабдакы вә ја брошүрадакы ҹаваблары тәкрарламасы илә кифајәтләнсәк, нә баш верәҹәк? Биз онун руһән инкишаф етмәсинә мане олаҹағыг. Чүнки дүшүнмәдән ҹаваб верән инсан чәтин ки, руһән дәрин көк салсын. Белә инсан тәгибләрлә үзләшәндә, көк атмајан битки кими, тез солаҹаг (Мат. 13:20, 21). Бу ҹүр агибәтлә үзләшмәмәси үчүн ондан өјрәндикләри барәдә нә дүшүндүјүнү, һәмин фикирләрлә разы олуб-олмадығыны вә бунун сәбәбини соруш. Сонра она Мүгәддәс Китабдан сүбутлар ҝәтир ки, о, өзү дүзҝүн нәтиҹә чыхара билсин (Ибр. 5:14). Әҝәр биз суаллардан мәһарәтлә истифадә етсәк, о, һәгигәтдә дәрин көк салаҹаг вә тәзјигләрә мүвәффәгијјәтлә синә ҝәрә биләҹәк (Колос. 2:6—8). Бәс мүждәчилик ишини даһа неҹә јеринә јетирә биләрик?\nТӘҸРҮБӘЛИ МҮЖДӘЧИЛӘР БИР-БИРЛӘРИНӘ КӨМӘК ЕДИРЛӘР\n17, 18. Хидмәтдә оларкән бир-биримизлә неҹә әмәкдашлыг едә биләрик?\n17 Иса шаҝирдләрини тәблиғә ики-ики ҝөндәрирди (Марк 6:7; Лука 10:1). Сонралар һәвари Павел «хош хәбәр уғрунда [онунла]... чијин-чијинә мүбаризә апармыш» јолдашларынын адыны чәкмишди (Филип. 4:3). Мүгәддәс Китаба ујғун олараг, 1953-ҹү илдә Падшаһлығын тәблиғчиләри башгаларыны өјрәтмәк үчүн тәлим програмы тәшкил етдиләр.\n18 Хидмәтдә оларкән бир-биримизлә неҹә әмәкдашлыг едә биләрик? (1 Коринфлиләрә 3:6—9 ајәләрини оху.) Әмәкдашын ајә охујаркән өз Мүгәддәс Китабындан ону излә. Сөһбәт заманы диггәтин әмәкдашында вә ев саһибиндә олсун ки, лазым ҝәлдикдә әмәкдашына көмәк едә биләсән (Ваиз 4:12). Амма бир шеји јадда сахламаг лазымдыр ки, әмәкдашын јахшы шаһидлик верән вә ја ев саһиби данышан заман онларын сөзүнү кәсмәк дүзҝүн олмазды. Сәнин јерсиз ҹанфәшанлығын әмәкдашыны руһдан сала, ев саһибиндә исә чашгынлыг јарада биләр. Дүздүр, бәзән сөһбәтә гошулмаг лазым ҝәлир. Анҹаг нәсә демәк истәсән, чалыш, фикрини гысаҹа билдир вә сонра әмәкдашынын сөһбәти давам етдирмәсинә имкан вер.\n19. Биз нәји унутмамалыјыг вә нәјә ҝөрә?\n19 Евдән-евә хидмәт заманы әмәкдашынызла бир-биринизә неҹә көмәк едә биләрсиниз? Нијә дә бош вахтыныздан тәгдимәнизи јахшылашдырмаг үчүн истифадә етмәјәсиниз? Еһтијатлы олун ки, саһәниздә јашајан инсанлар барәдә руһдан салан тәрздә данышмајасыныз. Еләҹә дә диггәтли олун ки, диҝәр тәблиғчиләр барәдә дә мәнфи фикирләр сөјләмәјәсиниз (Галат. 5:15). Биз сахсы габ олдуғумузу унутмамалыјыг. Јеһова бизи хош хәбәрин мүждәчиси олмаг шәрәфинә лајиг ҝөрмәклә бөјүк хејирхаһлыг ҝөстәриб. (2 Коринфлиләрә 4:1, 7 ајәләрини оху.) Беләликлә, ҝәлин һамымыз бүтүн ҝүҹүмүзү сәфәрбәр едәк вә мүждәчилик ишини там шәкилдә јеринә јетирәрәк бизә һәвалә олунан хош хәбәрә ҝөрә миннәтдарлығымызы билдирәк.\nҜӨЗӘТЧИ ГҮЛЛӘСИ (ТӘЛИМ НӘШРИ) мај 2013


Q=18	C=9	SS=0	LS=9	PS=0	DC=0	LC=0	SD=0	BS=1	G0=5	G1=4	G2=3	DLID=az_RU	BODY=11 Сентјабр 2020\nСентјабрын 11-дә ҝөзләнилән һава шәраити\nМилли Һидрометеоролоҝија Хидмәтинин вердији мәлумата ҝөрә сентјабрын 11-дә Бакыда вә Абшерон јарымадасында һаванын дәјишкән булудлу олаҹағы, арабир тутулаҹағы, әсасән јағмурсуз кечәҹәји, лакин ҝеҹәјә доғру бәзи јерләрдә гысамүддәтли аз јағыш јағаҹағы ҝөзләнилир.\nҸәнуб-шәрг күләји әсәҹәк. Һаванын температуру Абшерон јарымадасында ҝеҹә 20-23, ҝүндүз 27-31, Бакыда ҝеҹә 20-22, ҝүндүз 28-30 дәрәҹә исти олаҹаг. Атмосфер тәзјиги 762 мм ҹивә сүтуну, нисби рүтубәт ҝеҹә 60-70, ҝүндүз 30-35 фаиз тәшкил едәҹәк.\nАбшерон чимәрликләриндә ҹәнуб-шәрг күләји әсәҹәк. Дәниз сујунун температуру Сумгајыт, Новханы, Пиршағы, Нардаран, Билҝәһ, Загулбада 23-24, Түркан, Һөвсан, Саһил, Шыхда исә 24-25 дәрәҹә исти олаҹаг.\nСентјабрын 11-дә Азәрбајҹанын рајонларында һаванын әсасән јағмурсуз кечәҹәји, лакин ахшам бәзи дағлыг әразиләрдә шимшәк чахаҹағы, гысамүддәтли јағыш јағаҹағы ҝөзләнилир. Шәрг күләји әсәҹәк. Һаванын температуру ҝеҹә 16-21, ҝүндүз 30-35, дағларда ҝеҹә 10-15, ҝүндүз 19-24 дәрәҹә исти олаҹаг.\nСентјабрын 11-дә Абшерон јарымадасында метеороложи амилләрин зәиф вә мүлајим тәрәддүдү метеоһәссас инсанлар үчүн нисбәтән әлверишли олса да, һавада рүтубәтлилијин бир гәдәр чох олмасы бәзи инсанларда нараһатлыг һисси јарада биләр.\n290 дәфә бахылыб


Q=2	C=0	SS=0	LS=0	PS=2	DC=0	LC=0	SD=0	BS=1	G0=25	G1=21	G2=10	DLID=az_RU	BODY=Ҹәннәт итирилир | Мүгәддәс Китабын чатдырдығы хәбәр\nҮсјанкар мәләк илк киши вә гадына Адәмлә Һәвваја тәсир едир ки, онлар Аллаһын һакимијјәтини рәдд етсинләр. Нәтиҹәдә, ҝүнаһ вә өлүм дүнјаја дахил олур\nИНСАНЛАРЫ јаратмаздан узун илләр әввәл Аллаһ чохлу ҝөзәҝөрүнмәз руһани варлыглар — мәләкләр јаратмышды. Сонралар Шејтан Иблис кими танынан үсјанкар мәләк Әдән бағында һијләҝәрҹәсинә ҹәһд етди ки, Һәвваны Аллаһын гадаған етдији ағаҹын мејвәсиндән јемәјә ширникдирсин.\nИландан истифадә едәрәк Шејтан Аллаһын гадындан вә онун әриндән нә исә јахшы бир шеј ҝизләтдијинә ејһам вурду. Мәләк Һәвваја деди ки, онлар гадаған олунмуш мејвәдән јемәклә өлмәјәҹәкләр. Бунунла Шејтан Аллаһы јаратдығы инсанлара јалан сөјләмәкдә иттиһам етди. Иблис Аллаһа итаәтсизлији хүсуси билик вә азадлыг бәхш едән ҹазибәли бир шеј кими гәләмә верди. Анҹаг бүтүн бунлар ҹәфәнҝијат — јер үзүндә сөјләнән илк јалан иди. Бу мүбаһисәли суал әсас етибарилә Аллаһын али һакимијјәтинә — Онун идарә етмәк һүгугуна, еләҹә дә әдаләтлә вә тәбәәләринин рифаһыны дүшүнәрәк һөкмранлыг етмәсинә даир галдырылмышды.\nҺәвва Шејтанын јаланына ујду. Онда мејвәни јемәк арзусу ојанды вә ону дәриб једи. Сонра әринә дә верди, о да һәмин мејвәдән једи. Бунунла да онлар ҝүнаһлы олдулар. Илк бахышдан садә ҝөрүнән бу һәрәкәт әслиндә үсјанкарлыг иди. Аллаһын әмринә гаршы гәсдән чыхмагла Адәмлә Һәвва камил һәјат да дахил олмагла, онлара һәр шеји верән Јараданын рәһбәрлијини рәдд етдиләр.\n«О, сәнин башыны әзәҹәк, сән исә ону дабанындан чалаҹагсан» (Јарадылыш 3:15).\nАллаһ үсјанкарлара тутдуглары әмәлә ҝөрә һөкм кәсди. О, иланла тәмсил олунан Шејтаны мәһв едәҹәк вәд олунмуш Өвладын вә ја Хиласкарын ҝәләҹәјини пејғәмбәрлик етди. Аллаһ Адәмлә Һәвваја кәсдији өлүм һөкмүнү дәрһал иҹра етмәди. Бунунла да онларын һәлә дүнјаја ҝәлмәмиш өвладларына мәрһәмәт ҝөстәрди. Һәмин ушагларын үмид үчүн әсаслары олаҹагды, чүнки Аллаһын ҝөндәрәҹәји шәхс Әдәндәки үсјанын фаҹиәли нәтиҹәләрини арадан галдыраҹагды. Ҝәләҹәк Хиласкарла бағлы Аллаһын нијјәтинин неҹә һәјата кечәҹәји вә һәмин шәхсин ким олаҹағы Мүгәддәс Китаб јазылдыгҹа тәдриҹән ачыгланырды.\nАллаһ Адәмлә Һәвваны Ҹәннәтдән говду. Онлар Әдән бағындан кәнарда зәһмәтлә вә алын тәрилә әкиб-беҹәрмәклә өзләрини тәмин етмәли идиләр. Сонра Һәвва һамилә галды вә илк өвладлары олан Габили дүнјаја ҝәтирди. Онларын Һабил вә Нуһун улу бабасы Шејс дә дахил олмагла башга оғул вә гызлары да олду.\nЈарадылыш 3—5-дәк фәсилләринә; Вәһј 12:9 ајәсинә әсасланыб.\nИлк сөјләнән јалан нәдән ибарәт иди вә ону ким сөјләди?\nАдәмлә Һәвванын ҹәннәти итирмәсинә нә сәбәб олду?\nАллаһ үсјанкарлара һәрәкәтләринә ҝөрә һөкм кәсәндә үмид үчүн һансы әсасы верди?\nГЕЈРИ-КАМИЛЛИК ВӘ ӨЛҮМ\nАллаһ Адәмлә Һәвваны камил вә Ҹәннәтдә әбәди јашамаг имканы илә јаратмышды. Онлар Аллаһа гаршы үсјан галдырмагла ҝүнаһ ишләтдиләр. Буна ҝөрә дә Адәмлә Һәвва камиллији итирдиләр вә һәјат Мәнбәји олан Јеһова илә мүнасибәтләрини поздулар. О вахтдан бәри нә өзләри, нә дә гејри-камил нәсилләри ҝүнаһ вә онун нәтиҹәси олан өлүмдән гача билмәдиләр (Ромалылара 5:12).


Q=13	C=11	SS=0	LS=0	PS=4	DC=0	LC=0	SD=0	BS=3	G0=35	G1=21	G2=9	DLID=az_RU	BODY=Јарадылыш 35 | Онлајн Мүгәддәс Китаб | Јени дүнја тәрҹүмәси\nЈагуб јад аллаһларын бүтләрини торпаға басдырыр (1—4)\nЈагуб Бејтелә гајыдыр (5—15)\nБинјамин доғулур; Рәһилә вәфат едир (16—20)\nИсраилин он ики оғлу (21—26)\nИсһаг вәфат едир (27—29)\n35 Бүтүн бунлардан сонра Аллаһ Јагуба деди: «Галх, Бејтелә+ ҝет, орада јаша. Гардашын Ејсдән гачанда сәнә ҝөрүнән Аллаһа орада гурбанҝаһ дүзәлт».+ 2 Онда Јагуб аиләсинә вә онунла оланларын һамысына деди: «Сиздә олан јад аллаһларын бүтләрини атын,+ пакланын, палтарларынызы дәјишин. 3 Јығышыб Бејтелә көчүрүк. Орада дар ҝүнүмдә мәнә һај верән, та бу ҝүнәдәк мәнә дајаг олан Аллаһа гурбанҝаһ дүзәлдәҹәјәм».+ 4 Онлар өзләриндә олан бүтүн бүтләри вә гулагларындакы сырғалары Јагуба вердиләр, Јагуб да онлары Сиһамын јахынлығында битән бөјүк ағаҹын алтында басдырды. 5 Бундан сонра онлар јола дүшдүләр. Әтраф шәһәрләри Аллаһын вәһми басмышды, буна ҝөрә дә онлар Јагубун оғулларыны тәгиб етмәдиләр. 6 Ахырда Јагубҝил ҝәлиб Кәнан торпағындакы Луз+ шәһәринә, јәни Бејтелә чыхдылар. 7 Јагуб орада гурбанҝаһ дүзәлтди вә һәмин јерин адыны Ил-Бејтел* гојду, чүнки гардашындан гачанда Аллаһ орада она ҝөрүнмүшдү.+ 8 Бир мүддәт сонра Рәфәгәнин дајәси Дәбурә+ өлдү. Ону Бејтелин јахынлығында, бир палыдын алтында дәфн етдиләр. Бу сәбәбдән Јагуб ағаҹын адыны Аллун-Бакут* гојду. 9 Јагуб Фәддан-Арамдан көч едән вахт Аллаһ јенә дә она ҝөрүндү. Она хејир-дуа вериб 10 деди: «Сәнин адын Јагубдур+, амма бундан сонра адын Јагуб јох, Исраил олаҹаг». Беләликлә, Аллаһ она Исраил адыны верди.+ 11 Аллаһ сөзүнә давам едиб деди: «Мән Гадир Аллаһам.+ Сәнин нәслини чохалтдыгҹа чохалдаҹағам. Сәндән халглар, чохлу халглар төрәјәҹәк.+ Нәслиндән падшаһлар чыхаҹаг*.+ 12 Ибраһимә вә Исһага вердијим торпаға ҝәлинҹә, ону сәнә, сәндән сонра исә өвладларына верәҹәјәм».+ 13 Бундан сонра Аллаһ Јагубла данышдығы јердән ҝетди. 14 Јагуб Аллаһын онунла данышдығы јердә дикинә бир даш гојду, үстүнә шәраб тәгдимәси* вә јағ төкдү.+ 15 О, Аллаһын онунла данышдығы һәмин бу јерин адыны јенә дә Бејтел дејиб чағырды.+ 16 Сонра Јагубҝил Бејтелдән чыхыб јола дүшдүләр. Әфрата һәлә хејли галмыш Рәһиләни доғуш санҹысы тутду. Доғуш чох ағыр кечирди. 17 Ушаг ҝәләндә мамача она деди: «Горхма, бу да оғландыр».+ 18 Рәһилә ҹан үстә оланда оғлунун адыны Бәнуни* гојду. Атасы исә она Бинјамин*+ адыны верди. 19 Рәһилә өлдү вә Әфрата (Бејтләһм)+ ҝедән јолда дәфн едилди. 20 Јагуб онун гәбринин үстүнә бир даш гојду. Бу башдашы бу ҝүнә кими Рәһиләнин гәбри үстүндәдир. 21 Исраил јола давам едиб Әдәр гүлләсинин о бири тәрәфиндә чадыр гурду. 22 Бир ҝүн, Исраил һәлә о дијарда јашајан вахт, Рубән атасынын кәнизи Бәлһә илә јахынлыг етди.+ Бу, Исраилин гулағына чатды. Јагубун он ики оғлу вар иди. 23 Ләјадан доғулан оғуллары: илки Рубән,+ Шәмун, Лави, Јәһуда, Јәсакир, Зәбулун; 24 Рәһиләдән доғулан оғуллары: Јусиф вә Бинјамин; 25 Рәһиләнин кәнизи Бәлһәдән доғулан оғуллары: Дан вә Нифталы; 26 Ләјанын кәнизи Зүлфәдән доғулан оғуллары: Ҹад вә Ашир. Бунлар Јагубун Фәддан-Арамда доғулан оғуллары иди. 27 Јагуб Ибраһимлә Исһагын гәриб+ кими јашадығы Кирјат-Арба (Һәбрун) јахынлығындакы Мамрејә+, атасы Исһагын јанына ҝәлди. 28 Исһаг јүз сәксән ил јашады.+ 29 О, узун өмүр сүрдүкдән сонра һәјатдан дојмуш һалда дүнјадан көчдү вә ата-бабаларына говушду*. Оғланлары Ејслә Јагуб ону дәфн етдиләр.+\n^ Мәнасы: Бејтелин Аллаһы.\n^ Мәнасы: ағлашма палыды.\n^ Һәрфән: белиндән падшаһлар ҝәләҹәк.\n^ Јахуд маје тәгдимәси. Тәгдимә — тәгдим олунан шеј; бәхшиш, совгат.\n^ Мәнасы: кәдәримин оғлу.\n^ Мәнасы: сағ әлимин оғлу.


Q=5	C=5	SS=0	LS=0	PS=2	DC=0	LC=0	SD=0	BS=1	G0=25	G1=17	G2=10	DLID=az_RU	BODY=Аллаһын Ибраһимлә әһди | Мүгәддәс Китабын чатдырдығы хәбәр\nИбраһим Аллаһа иманла итаәт едир? Јеһова ону хејир-дуаландыраҹағыны вә нәслини артыраҹағыны вәд едир\nНУҺУН ҝүнләриндәки Дашгындан тәхминән 350 ил кечмишди. Јаша долмуш Ибраһим һазыркы Ирагда јерләшән чичәкләнән Ур шәһәриндә јашајырды. Ибраһим бөјүк иман саһиби иди. Анҹаг онун иманы сынаға чәкилди.\nЈеһова Ибраһимә доғулдуғу јери тәрк едиб јад торпаға Кәнан дијарына көчмәји бујурду. Ибраһим тәрәддүд етмәдән табе олду. О, арвады Сара, гардашы оғлу Лут да дахил олмагла, бүтүн аиләсини ҝөтүрүб јола чыхды вә узун сәјаһәтдән сонра јашамаг үчүн Кәнанда чадыр гурду. Ибраһимлә әһд бағлајараг Јеһова вәд етди ки, ондан бөјүк милләт төрәјәҹәк, јер үзүндә олан бүтүн инсанлар онун васитәсилә хејир-дуа алаҹаг вә нәсли Кәнан дијарына саһиб олаҹаг.\nИбраһимин вә Лутун һәјаты ҝүнү-ҝүндән чичәкләнир, мал-гарасы вә гојун сүрүсү чохалырды. Ибраһим өз мәнфәәтини ҝүдмәјәрәк Лута истәдији әразини сечмәјә изин верди. Лут Иордан чајынын мәһсулдар әразисини сечди вә Сәдум шәһәри јахынлығында мәскунлашды. Анҹаг Сәдумун сакинләри Јеһоваја гаршы чохлу ҝүнаһ едән әхлагсыз инсанлар идиләр.\nЈеһова Аллаһ сонралар Ибраһими әмин етди ки, онун нәсли ҝөјдәки улдузлар гәдәр сајсыз-һесабсыз олаҹаг. Ибраһим бу вәдә иман етди. Лакин Ибраһимин севимли арвады Сара сонсуз иди. Сонралар Ибраһимин 99 јашы оланда, Саранын исә јашы 90-а јахынлашанда Аллаһ Ибраһимә онларын оғлу олаҹағыны деди. Аллаһын дедији кими, Сара Исһагы доғду. Ибраһимин башга ушаглары да вар иди, анҹаг Әдән бағында вәд олунан Хиласкар мәһз Исһаг васитәсилә ҝәләҹәкди.\nҺәмин вахт Лут вә онун аиләси Сәдумда јашајырды, лакин салеһ Лут шәһәрин әхлагсыз сакинләри кими олмады. Јеһова Сәдума гаршы чыхардығы һөкмү иҹра етмәк гәрарына ҝәләндә мәләкләри ҝөндәрди ки, ҝөзләнилән мәһв барәдә Луту хәбәрдар етсинләр. Мәләкләр Лута вә аиләсинә Сәдумдан гачмағы вә ҝеријә бахмамағы тапшырды. Сонра Аллаһ Сәдумун вә онун јахынлығында јерләшән позғун шәһәр Әмурәнин үзәринә одлу күкүрд јағдырараг бүтүн сакинләрини мәһв етди. Лут вә ики гызы хилас олду. Анҹаг Лутун арвады еһтимал ки, архада гојдуғу мүлкү үчүн һејифсләндијиндән ҝеријә бахды. Итаәтсизлији она һәјаты баһасына баша ҝәлди.\nЈарадылыш 11:10—19:38 ајәләринә әсасланыб.\nИбраһим нәјә ҝөрә Кәнана көчдү?\nЈеһова Ибраһимлә һансы әһди бағлады?\nЈеһова Сәдум вә Әмурәни һансы сәбәбә ҝөрә мәһв етди?\nМүгәддәс Китаб јазылан дөврдә әһд мүгавилә вә ја рәсми разылыг иди. Јеһова Әдән бағында Хиласкарла бағлы вәд етдији нијјәтини неҹә јеринә јетирәҹәјини мүгәддәс вәдләрә бәрабәр сајылан әһдләр васитәсилә тәдриҹән ачыглады. Ибраһимлә бағланан әһд вәд олунмуш Шәхсин Ибраһимин нәслиндән ҝәләҹәјини ҝөстәрирди. Сонракы әһдләр һәмин Шәхси танымаға көмәк едәҹәкди.


Q=12	C=2	SS=0	LS=8	PS=4	DC=0	LC=0	SD=0	BS=1	G0=45	G1=30	G2=19	DLID=az_RU	BODY=Лавилиләр 23 | Онлајн Мүгәддәс Китаб | Јени дүнја тәрҹүмәси\nМүгәддәс ҝүн вә бајрамлар (1—44)\nПасха (4, 5)\nМајасыз чөрәк бајрамы (6—8)\nНүбар тәгдимәси (9—14)\nҺәфтәләр бајрамы (15—21)\nБичин гајдалары (22)\nКәрәнајла чағырылан топланты ҝүнү (23—25)\nКәффарә ҝүнү (26—32)\nЧардаглар бајрамы (33—43)\n23 Јеһова сөзүнә давам едиб Мусаја деди: 2 «Исраиллиләрә белә де: “Јеһованын сизә бујурдуғу бајрамлар мүгәддәс топланты ҝүнләридир.+ Ҹар чәкиб бәјан етмәли олдуғунуз бајрамлар+ бунлардыр: 3 Нә ишиниз варса, алты ҝүн әрзиндә ҝөрүн, једдинҹи ҝүн исә истираһәт үчүн тәјин олунан шәнбә,+ мүгәддәс топланты ҝүнүдүр. Һәмин ҝүн һеч бир иш ҝөрмәмәлисиниз. Јашадығыныз һәр јердә бу ҝүн Јеһоваја һәср олунан шәнбә олаҹаг.+ 4 Мүәјјәнләшдирилмиш вахтда бәјан етмәли олдуғунуз мүгәддәс топлантылар, Јеһоваја һәср олунан бајрамлар бунлардыр: 5 биринҹи ајын он дөрдүнҹү ҝүнү,+ торан дүшән вахт Јеһоваја һәср олунмуш Пасха+ бајрамыдыр. 6 Һәмин ајын он бешинҹи ҝүнү Јеһоваја һәср олунан Мајасыз чөрәк бајрамыдыр.+ Једди ҝүн мајасыз чөрәк јемәлисиниз.+ 7 Биринҹи ҝүн мүгәддәс топланты чағырмалысыныз.+ Һәмин ҝүн ағыр иш ҝөрмәк олмаз. 8 Једди ҝүн әрзиндә Јеһоваја одда јандырылан тәгдимә ҝәтирмәлисиниз. Једдинҹи ҝүн мүгәддәс топланты ҝүнүдүр. Һәмин ҝүн ағыр иш ҝөрмәк олмаз”». 9 Јеһова сөзүнә давам едиб Мусаја деди: 10 «Исраиллиләрә белә де: “Сизә верәҹәјим торпаға ҝәлдијиниз заман торпағын мәһсулуну бичәндә мәһсулунузун нүбарындан+ дәрз бағлајыб каһинә ҝәтирин.+ 11 Јеһованын разылығыны газанмағыныздан өтрү каһин дәрзи Онун өнүндә јелләтмәлидир. Каһин буну шәнбә ҝүнүнүн сәһәри етмәлидир. 12 Дәрз јелләдилән ҝүн Јеһоваја јандырма гурбаны олараг сағлам еркәк тоғлу ҝәтирин. 13 Јанында одда јандырылан тәгдимә кими ефанын* онда икиси гәдәр нарын уна јағ гатылыб јоғрулмуш тахыл тәгдимәси ҝәтирин. Бу, Јеһоваја хош олан әтирдир. Шәраб тәгдимәси олараг исә һинин* дөрддә бири гәдәр шәраб ҝәтирмәлисиниз. 14 Һәмин ҝүнәдәк, јәни Аллаһыныза тәгдимә ҝәтирәнә гәдәр нә чөрәк, нә говурға, нә дә тәр сүнбүл јемәјин. Бу, јашадығыныз һәр јердә бүтүн нәсилләриниз үчүн һәмишәлик ганун олаҹаг. 15 Шәнбәдән сонракы ҝүндән, јәни јелләтмә тәгдимәси кими дәрз ҝәтирдијиниз ҝүндән једди шәнбә, једди там һәфтә сајын.+ 16 Једдинҹи шәнбәнин сәһәри ҝүнү, әлли ҝүнүн тамамында+ Јеһоваја тәзәдән тахыл тәгдимәси ҝәтирин.+ 17 Јелләтмә тәгдимәси үчүн евиниздән 2 чөрәк ҝәтирин. Чөрәкләр ефанын онда икиси гәдәр нарын ундан биширилмәли, хәмиринә маја гатылмалыдыр.+ Онлар нүбар кими Јеһоваја тәгдим едилмәлидир.+ 18 Чөрәкләрлә јанашы 7 сағлам еркәк тоғлу, 1 ҹаван буға вә 2 гоч ҝәтирмәлисиниз.+ Бунлар тахыл вә шәраб тәгдимәси илә бирликдә Јеһоваја јандырма гурбаны, одда јандырылан тәгдимә кими ҝәтирилмәлидир. Бунлар Јеһоваја хош олан әтирдир. 19 Бундан әлавә, ҝүнаһ гурбаны+ олараг 1 ҹаван кечи вә үнсијјәт гурбаны+ олараг 2 еркәк тоғлу тәгдим етмәлисиниз. 20 Каһин онлары — ики тоғлуну мәһсулун нүбарындан биширилән чөрәклә бир јердә Јеһованын өнүндә јелләтмә тәгдимәси кими јелләтмәлидир. Бунлар каһинә мәхсусдур вә Јеһованын ҝөзүндә мүгәддәсдир.+ 21 Һәмин ҝүн ҹар чәкиб+ мүгәддәс топланты чағырын. О ҝүн ағыр иш ҝөрмәјин. Бу, јашадығыныз һәр јердә бүтүн нәсилләриниз үчүн һәмишәлик ганундур. 22 Торпағынызын мәһсулуну бичәндә тарланын гыраг-буҹагларыны бичмәјин, јерә төкүлән башаглары јығмајын.+ Онлары касыб-кусуб вә гәрибләр үчүн сахлајын.+ Мән сизин Аллаһыныз Јеһовајам”». 23 Јеһова сөзүнә давам едиб Мусаја деди: 24 «Исраиллиләрә белә сөјлә: “Једдинҹи ајын биринҹи ҝүнүнү истираһәт ҝүнү, кәрәнајла елан олунан анма, мүгәддәс топланты ҝүнү кими гејд един.+ 25 Һәмин ҝүн ағыр иш ҝөрмәмәлисиниз вә Јеһоваја одда јандырылан тәгдим ҝәтирмәлисиниз”». 26 Сонра Јеһова Мусаја деди: 27 «Һәмин ајын онунҹу ҝүнү исә Кәффарә ҝүнүдүр.+ Мүгәддәс топланты чағырмалы, ҹаныныза ҹәфа вермәли*+ вә Јеһоваја одда јандырылан тәгдимә ҝәтирмәлисиниз. 28 Һәмин ҝүн һеч бир иш ҝөрүлмәмәлидир, чүнки о ҝүн Аллаһыныз Јеһованын өнүндә кәффарәнизи вермәк үчүн тәјин олунан Кәффарә ҝүнүдүр.+ 29 О ҝүн ҹанына ҹәфа вермәјән* адам халгынын арасындан јох едиләҹәк*.+ 30 Мән һәмин ҝүн иш ҝөрән адамы мәһв едәҹәјәм. 31 Һеч бир иш ҝөрмәмәлисиниз. Бу, јашадығыныз һәр јердә бүтүн нәсилләриниз үчүн һәмишәлик ганундур. 32 Бу, сизин үчүн шәнбә олаҹаг, там истираһәт ҝүнү. Ајын доггузунҹу ҝүнү, ахшам ҹаныныза ҹәфа вермәлисиниз.+ Һәмин ҝүнүн ахшамындан ертәси ҝүнүн ахшамына кими сизин үчүн шәнбә олаҹаг». 33 Јеһова јенә дә Мусаја деди: 34 «Исраиллиләрә сөјлә: “Једдинҹи ајын он бешинҹи ҝүнү Јеһоваја һәср олунан једди ҝүнлүк Чардаглар бајрамы башлајыр.+ 35 Биринҹи ҝүн мүгәддәс топланты чағырылмалыдыр. Һәмин ҝүн ағыр иш ҝөрмәмәлисиниз. 36 Једди ҝүн Јеһоваја одда јандырылан тәгдимә ҝәтирмәлисиниз. Сәккизинҹи ҝүн јенә дә мүгәддәс топланты олмалыдыр,+ Јеһоваја одда јандырылан тәгдимә ҝәтирмәлисиниз. Бу, тәнтәнәли мәҹлисдир. Һәмин ҝүн ағыр иш ҝөрмәмәлисиниз. 37 Бунлар ҹар чәкиб бәјан етмәли олдуғунуз, Јеһованын сизә бујурдуғу бајрамлар, мүгәддәс топланты ҝүнләридир.+ Бу ҝүнләрдә Јеһоваја одда јандырылан тәгдимә — јандырма гурбаны,+ онунла јанашы тахыл тәгдимәси+ вә шәраб тәгдимәси+ ҝәтирмәлисиниз. Һәр ҝүн о ҝүн үчүн бујрулан тәгдимә ҝәтирилмәлидир. 38 Бунлар Јеһоваја һәср олунан шәнбәләрдә+ ҝәтирдијиниз бәхшишләрдән,+ Јеһоваја дедијиниз нәзирләрдән+ вә көнүллү тәгдимәләрдән+ әлавә ҝәтирилмәли олан тәгдимәләрдир. 39 Торпағынызын мәһсулуну јығандан сонра једдинҹи ајын он бешинҹи ҝүнүндән башлајараг, Јеһованын шәрәфинә једди ҝүн бајрам кечирмәлисиниз.+ Биринҹи вә сәккизинҹи ҝүн там истираһәт ҝүнүдүр.+ 40 Биринҹи ҝүн ағаҹларын ән јахшы мејвәләрини, хурма ағаҹынын будагларыны,+ ҝур јарпаглы ағаҹларын вә вадидә битән говаг ағаҹларынын будагларыны топлајыб једди ҝүн Аллаһыныз Јеһованын өнүндә шәнләнмәлисиниз.+ 41 Јеһоваја һәср олунмуш бу бајрамы илдә једди ҝүн гејд етмәлисиниз.+ Бүтүн нәсилләриниз һәмишәлик ганун кими једдинҹи ајда бу бајрамы гејд етсин. 42 Једди ҝүн чардагда јашајын.+ Бүтүн исраиллиләр чардагда јашамалыдыр. 43 Гој ҝәләҹәк нәсилләриниз билсин ки,+ Мән исраиллиләри Мисирдән чыхаранда онлар чардагларда јашамалы олмушдулар.+ Мән сизин Аллаһыныз Јеһовајам”». 44 Беләҹә, Муса Јеһоваја һәср олунмуш бајрамларла бағлы ҝөстәришләри Исраил оғулларына чатдырды.\n^ Диҝәр вариант: оруҹ тутмајан.


Q=9	C=5	SS=1	LS=1	PS=3	DC=0	LC=0	SD=0	BS=2	G0=47	G1=30	G2=17	DLID=az_RU	BODY=2 Ишмуил 15 | Онлајн Мүгәддәс Китаб | Јени дүнја тәрҹүмәси\n2 Ишмуил 15:1—37\nАбсаламын һијләҝәр нијјәти вә гијамы (1—12)\nДавуд Јерусәлимдән гачыр (13—30)\nӘхтуфил Абсаламын тәрәфинә кечир (31)\nХушај Давуддан тапшырыг алыр (32—37)\n15 Бүтүн бунлардан сонра Абсалам өзү үчүн ҹәнҝ арабасы вә атлар һазырлады, һәмчинин габағында гачмаға әлли адам гојду.+ 2 Абсалам сәһәр тездән галхыб шәһәр дарвазасына ҝедән јолун кәнарында дурурду.+ Ишини падшаһ диванына ҝәтирән адам+ ҝөрән кими, ону чағырыб сорушурду: «Һансы шәһәрдәнсән?» О да: «Бу гулун Исраилин филан гәбиләсиндәндир», — дејә ҹаваб верирди. 3 Абсалам она дејирди: «Сән һаглысан. Амма падшаһын адамлары арасында сәнин ишинә бахаҹаг кәс јохдур». 4 Сонра дејирди: «Каш мәни бу өлкәдә һаким гојардылар. Онда кимин нә иши, нә шикајәти олардыса, јаныма ҝәләрди, мән дә онун ишинә әдаләтлә бахардым». 5 Кимсә јахынлашыб она тәзим етмәк истәјәндә Абсалам әлини узадыб ону тутур вә өпүрдү.+ 6 Ишини падшаһ диванына ҝәтирән бүтүн исраиллиләрлә Абсалам белә едирди. Бу јолла Абсалам исраиллиләрин үрәјини әлә алырды.+ 7 Дөрд илин* сонунда Абсалам падшаһдан хаһиш етди: «Изин вер, Һәбруна+ ҝедим, Јеһоваја дедијим нәзири јеринә јетирим. 8 Мән Арам Гәшурунда јашајанда+ нәзир едиб демишдим:+ “Әҝәр Јеһова мәни Јерусәлимә гајтарса, Јеһоваја гурбан кәсәҹәјәм”». 9 Падшаһ она деди: «Ҝет, јолун аванд олсун». О дуруб Һәбруна ҝетди. 10 Абсалам бүтүн Исраил гәбиләләринә ҹасуслар ҝөндәриб деди: «Шејпур сәсини ешидән кими: “Абсалам Һәбрунда+ падшаһ олду!” — дејә ҹар чәкин». 11 Јерусәлимдән дәвәт етдији 200 нәфәр дә Абсаламла бирликдә ора ҝетмишди, амма онлар ора тәмиз нијјәтлә ҝетмишдиләр, һеч нәдән хәбәрләри јох иди. 12 Абсалам гурбан тәгдим едәндә Ҝилоја+, Давудун мәсләһәтчиси+ ҝилолу Әхтуфилин+ далынҹа адам ҝөндәрди. Суи-гәсд гуранлар ҝет-ҝедә ҝүҹләнирди. Абсаламын тәрәфдарларынын сајы чохалырды.+ 13 Бир гасид Давудун јанына ҝәлиб деди: «Исраиллиләр Абсалама мејил салыб». 14 Онда Давуд Јерусәлимдә олан бүтүн әјан-әшрәфинә деди: «Дурун гачаг,+ јохса һеч биримиз Абсаламын әлиндән сағ чыхмајаҹағыг! Ҹәлд олун, јохса о, гәфилдән үстүмүзү кәсдириб башымыза бәла ачар, шәһәри гылынҹдан кечирәр!»+ 15 Онда әјанлары дедиләр: «Еј падшаһ, нә әмр етсән, гуллуғунда һазырыг».+ 16 Падшаһ бүтүн ев әһли илә чыхды, тәкҹә он ҹаријәсини+ евә бахмаг үчүн сахлады. 17 Падшаһ бүтүн адамлары илә бирликдә ҝетди. Онлар Бејт-Мәрһагда дајандылар. 18 Падшаһла ҝедән бүтүн әјанлар, кәритиләр, фәләслиләр,+ Ҹатдан+ онунла бирликдә ҝәлмиш 600 ҹатлы+ кечиб ҝедирди, падшаһ да онлары нәзәрдән кечирирди. 19 Падшаһ ҹатлы Иттаја+ деди: «Сән нијә бизимлә ҝедирсән? Гајыт тәзә падшаһын јанында гал. Сән јаделлисән, онсуз да јурд-јувандан дидәрҝин дүшмүсән. 20 Дүнән ҝәлмисән, бу ҝүн сәни өзүмлә сәрҝәрдан едим? Башымы ҝөтүрүб ҝедәҹәјим јерләрә өзүмлә сүрүкләјим? Сојдашларыны* да ҝөтүр, гајыт. Гој Јеһова Өз мәһәббәтини, вәфасыны сәндән әсирҝәмәсин!»+ 21 Амма Иттај падшаһа деди: «Јеһоваја анд олсун, падшаһын ҹаны һаггы, өлмәк дә варса, галмаг да варса, сәнинлә ҝедәҹәјәм!»+ 22 Давуд Иттаја+ деди: «Онда ҝәл кеч». Ҹатлы Иттај бүтүн адамлары вә ушаглары илә бирликдә о таја кечди. 23 Ҹамаат о таја кечәркән әһали һөнкүр-һөнкүр ағлајырды. Падшаһ Гидрон вадисинин+ јанында дурмушду. Һамы о таја кечиб сәһра јолуна чыхды. 24 Садыг+ да орада иди, Аллаһын Әһд сандығыны+ дашыјан лавилиләр+ онун јанында иди.+ Онлар Аллаһын сандығыны јерә гојдулар. Бүтүн ҹамаат шәһәрдән чыхыб вадини кечәнәдәк Әбјатар+ орада дурду. 25 Падшаһ Садыға деди: «Аллаһын сандығыны шәһәрә гајтар.+ Әҝәр Јеһованын ҝөзүндә лүтф тапсам, О, мәни ҝери гајтарыб сандығы, онун мәскәнини ҝөрмәјимә изин верәҹәк.+ 26 Јох әҝәр лүтф тапмасам, гој мәнимлә неҹә истәјир, елә дә рәфтар еләсин». 27 Падшаһ каһин Садыға деди: «Сән ки ҝөрүҹүсән.+ Әбјатарла бирликдә шәһәрә гајыдын, оғлун Әхимасы вә Әбјатарын оғлу Јонатаны да өзүнүзлә ҝөтүрүн.+ Саламат ҝедин. 28 Сиздән бир хәбәр ҝәләнәдәк мән чөллүјүн кечидләриндә ҝөзләјәҹәјәм».+ 29 Садыгла Әбјатар Аллаһын сандығыны ҝөтүрүб Јерусәлимә гајытдылар вә орада галдылар. 30 Давуд башыөртүлү, ајагјалын ағлаја-ағлаја Зејтун дағына+ галхырды. Онун јанындакылар да башларыны өртүб ағлаја-ағлаја ҝедирдиләр. 31 Давуда хәбәр ҝәтирдиләр: «Әхтуфил Абсаламын+ јанында, гијамчыларын арасындадыр».+ Давуд деди: «Еј Јеһова, Әхтуфилин мәсләһәтини ахмаглыға чевир!»+ 32 Давуд Аллаһа сәҹдә едилән зирвәјә чатанда арклы+ Хушај+ јахасы ҹырыг, башы тоз-торпаг ичиндә онун габағына чыхды. 33 Давуд она деди: «Әҝәр мәнимлә ҝетсән, мәнә јүк олаҹагсан. 34 Јахшысы будур, шәһәрә ҝедиб Абсалама белә дејәсән: “Еј падшаһ, мән сәнин гулунам. Әввәлләр атанын гулу олмушам, инди исә сәнин гулунам”.+ Онда Әхтуфилин мәсләһәтини позуб мәнә көмәк етмиш оларсан.+ 35 Каһинләр, Садыгла Әбјатар да сәнинлә олаҹаг. Падшаһын евиндән нә ешитсән, каһинләрә, Садыгла Әбјатара дејәрсән.+ 36 Садығын оғлу Әхимас+ вә Әбјатарын оғлу Јонатан+ да онларладыр. Нә ешитсәниз, онларла мәнә хәбәр ҝөндәрәрсиниз». 37 Абсалам Јерусәлимә дахил олан заман Давудун досту Хушај+ да шәһәрә ҝирди.\n^ Диҝәр вариант: гырх илин.\n^ Һәрфән: гардашларыны.\n2 Ишмуил 15


Q=7	C=5	SS=0	LS=0	PS=2	DC=0	LC=0	SD=0	BS=1	G0=31	G1=24	G2=12	DLID=az_RU	BODY=Аллаһын һәјат үчүн рәһбәрлик тәгдим едән илаһи мүдриклијинә ҝүвәнин | Мүгәддәс Китабын чатдырдығы хәбәр\nҺәјат үчүн рәһбәрлик тәгдим едән илаһи мүдриклик\n«Мәсәлләр» китабы әксәријјәти Сүлејман тәрәфиндән дејилмиш, Аллаһдан илһам алан мәсәлләр топлусудур. Бу мәсәлләр ҝүндәлик һәјат үчүн рәһбәрлик тәгдим едир\nЈЕҺОВА мүдрик Һөкмдардырмы? Бу суала ҹаваб вермәјин ән јахшы үсулу Онун вердији мәсләһәтләри нәзәрдән кечирмәкдир. Онлар тәтбиголунандырмы? Онлара әмәл етмәк һәјаты даһа мәналы вә уғурлу едирми? Мүдрик падшаһ Сүлејман јүзләрлә мәсәл јазмышдыр. Бу мәсәлләрдә, демәк олар, һәјатын бүтүн саһәләринә тохунулур. Ҝәлин бир нечә нүмунәјә нәзәр салаг.\nАллаһа ҝүвәнин. Јеһова илә јахшы мүнасибәтләрин олмасы үчүн Она ҝүвәнмәк сон дәрәҹә ваҹибдир. Сүлејман јазмышдыр: «Бүтүн гәлбинлә Јеһоваја етибар ет, өз ағлына ҝүвәнмә. Һәр ишиндә Ону дүшүн, О да јолларыны рәван едәр» (Мәсәлләр 3:5, 6). Аллаһа ҝүвәнмәк, јәни Онун рәһбәрлијини ахтармаг вә Она табе олмаг һәјата дәрин мәна гатыр. Белә етмәклә инсан Аллаһын үрәјини севиндирир вә Онун дүшмәни Шејтанын галдырдығы мүбаһисәли мәсәләләрдә Јеһоваја өз мөвгејини ҝөстәрир (Мәсәлләр 27:11).\nБашгалары илә һикмәтлә давранын. Аллаһын әрләрә, арвадлара вә ушаглара вердији мәсләһәт бу ҝүн һәмишәкиндән даһа чох актуалдыр. Аллаһ әрләрә: «Ҹаванлығында алдығын арвадындан кам ал» мәсләһәтини верәрәк арвадларына садиг галмалы олдугларыны ҝөстәрир (Мәсәлләр 5:18—20). Әрли гадынлар «Мәсәлләр» китабындан әринин вә ушагларынын фәхри олан баҹарыглы гадынын парлаг тәсвирини ҝөрә биләрләр (Мәсәлләр фәсил 31). Бурада, һәмчинин ушаглара валидејнләринә итаәт етмәк мәсләһәт ҝөрүлүр (Мәсәлләр 6:20). Бундан башга китабда ҝөстәрилир ки тәнһалығы севмәк худбинлијә ҝәтириб чыхардығындан достлуг етмәк ваҹибдир (Мәсәлләр 18:1). Достлар бизә һәм јахшы, һәм дә пис тәсир едә биләр, буна ҝөрә дә өзүмүзә дост сечәркән мүдрик олмалыјыг (Мәсәлләр 13:20; 17:17).\nӨз гајғыныза һикмәтлә галын. «Мәсәлләр» китабында спиртли ичкиләрдән суи-истифадә етмәмәјә сағламлыға јахшы тәсир ҝөстәрән һиссләрә саһиб олмаға, сәһһәтә зәрәр јетирәнләри исә боғмаға вә чалышган ишчи олмаға даир дәјәрли мәсләһәтләр вар (Мәсәлләр 6:6; 14:30; 20:1). Орада хәбәрдарлыг олунур ки, Аллаһын мәсләһәтинә зидд ҝедән инсан дүшүнҹәсинә етибар етмәк фәлакәтә ҝәтириб чыхарыр (Мәсәлләр 14:12). Үрәјимизин «һәјат булаглары» олдуғуну хатырладараг китаб дахили варлығымызы, јәни үрәјимизи позуҹу тәсирләрдән горумағы нәсиһәт едир (Мәсәлләр 4:23).\nБүтүн дүнјада милјонларла инсан бу кими мәсләһәтләрә ујғун јашамағын һәјаты јахшылашдырдығыны ҝөрмүшдүр. Нәтиҹәдә, тутарлы сәбәбдән ирәли ҝәләрәк онлар Јеһованы өз Рәһбәрләри кими гәбул едирләр.\n«Мәсәлләр» китабына әсасланыб.\n«Мәсәлләр» китабыны арашдырмагла нә өјрәнә биләрик?\nАллаһа ҝүвәнмәјә өз гајғымыза галмаға вә башгалары илә мүдрик давранмаға даир «Мәсәлләр» китабында һансы рәһбәрлик верилир?\nҺәјатда мәна вә мәмнунлуғу һарадан тапмаг олар? Сүлејман бу суала ҹаваб ахтармаг үчүн надир имкана малик иди. Чохлу вар-дөвләтә, бөјүк мүдриклик вә сәлаһијјәтә саһиб олдуғу үчүн Сүлејман бунларын һәгиги хошбәхтлији ҝәтириб-ҝәтирмәдијини јохламаг игтидарында иди. О, мадди шејләрин ҝәтирдији зөвгүн архасынҹа гачды, чохлу ҝөзәл гадынларла евләнди вә истираһәтин ән ҝөзәл нөвләрини дадды. Бөјүк иншаат ишләри ҝөрдү, елми китаблардакы мүдриклији арашдырды. О һансы гәнаәтә ҝәлди? «Һәр шеј пучдур». Лакин Сүлејман сонра бир һәгигәти дәрк етди: «Хүласә, дејиләнләрин мәғзи будур: Аллаһдан горх, Онун әмрләрини јеринә јетир. Инсанын вәзифәси будур» (Ваиз 12:8, 13).


Q=14	C=14	SS=0	LS=0	PS=0	DC=0	LC=0	SD=0	BS=1	G0=2	G1=1	G2=1	DLID=az_RU	BODY=Nur-az.com - Британијалылар өлкәдән гачыр: рекорд гејдә алынды\nБританијалылар өлкәдән гачыр: рекорд гејдә алынды\nБританијалылар Исвеч вәтәндашлығы алмаға тәләсирләр.\nБөјүк Британијанын Авропа Иттифагынын тәркибиндән чыхмасы илә бағлы баш верән сијаси вә игтисади гејри-сабитлик фонунда Бирләшмиш Краллығын даһа чох тәбәәси Исвеч вәтәндашлығы алмагдан өтрү мүраҹиәт едирләр.\nИсвечин Миграсија Аҝентлијинин јајдығы рәсми мәлуматлара әсасән, тәкҹә бу ил 4100 британијалы Исвеч вәтәндашлығы әлдә едиб. Беләликлә, 2019-ҹу ил рекорд или олуб. Чүнки бир ил әввәл Исвеч вәтәндашлығы алмыш британијалыларын сајы бундан 3 дәфә аз иди.\nЛакин Исвечин Миграсија Аҝентлијинин нүмајәндәләри тәсдигләјирләр ки, Бөјүк Британијанын Авропа Иттифагы тәркибиндән чыхмасына һазырлыг Исвеч вәтәндашына чеврилән Британија вәтәндашларынын сајынын артмасынын јалныз бир сәбәбидир.\n491 дәфә бахылыб


Q=8	C=4	SS=4	LS=4	PS=0	DC=0	LC=0	SD=0	BS=0	G0=18	G1=16	G2=10	DLID=az_RU	BODY=ДИЛИ: Aзәрбајҹан (кирил әлифбасы) Азәрбајҹан (латын әлифбасы) Вјетнам Данимарка Индонезија Исвеч Литва Македонија Малта Мјанма Нидерланд Норвеч Самоа Украјна Фиҹи Чин (мандарин, садәләшдирилмиш) Чин (мандарин, әнәнәви) албан алман амһара аракуан ассам африкаанс болгар венда гырғыз еве ермәни естон ефик зулу ибо иврит илок инҝилис исланд испан италјан кикамба кикујју кинјаруанда кирунди кореја коса лингала луганда малагаси малајалам маҹар нзема осетин папјаменто (Күрасао) полјак португал румын рус себуан сепеди серб серб (латын) сесуто (Лесото) сетсвана сингал словак словен суаһили тагалог таи тамил татар телугу тсонга тумбука түрк умбунду фарс фин франсыз хорват чех чибемба читонга чичева шона јапон јоруба јунан ҝүрҹү һауса һилигајнон әрәб\nМүгәддәс Јазылары баша дүшмәк үчүн сизә нәјин лазым олдуғуну онун өзү ҝөстәрир. Мәншәјиниздән асылы олмајараг, сиз Мүгәддәс Китабы баша дүшә биләрсиниз, чүнки о, « чәтин вә әлчатмаз дејил » (Ганунун тәкрары 30:11).\nМүгәддәс Китабы баша дүшмәк үчүн сизә лазымдыр:\nДүзҝүн әһвал-руһијјә. Мүгәддәс Китабы Аллаһын Кәламы кими гәбул един. Тәвазөкар олун, чүнки Аллаһ мәғрурлары бәјәнмир (1 Салониклиләрә 2:13; Јагуб 4:6). Кор-коранә һәр шејә инанмајын — Аллаһ истәјир ки, сиз «зеһнинизи» ишә саласыныз (Ромалылара 12:1, 2).\nАллаһдан мүдриклик диләјин. Сүлејманын мәсәлләри 3:5 ајәсиндә дејилир: « Өз идракына етибар етмә ». Әксинә, « Аллаһдан даима [диләјин] » ки, Мүгәддәс Китабы баша дүшмәк үчүн сизә мүдриклик версин (Јагуб 1:5).\nМүнтәзәм шәкилдә арашдырын. Әҝәр Мүгәддәс Китабы вахташыры јох, мүнтәзәм шәкилдә арашдырсаныз, даһа чох фајда әлдә едәҹәксиниз (Јешуа 1:8).\nМөвзулары ардыҹыллыгла арашдырын. Мүгәддәс Китабдакы мөвзулары ардыҹыллыгла арашдырмаг конкрет мөвзу һаггында орада јазыланлары тәһлил етмәк демәкдир. Бу, Мүгәддәс Китабын тәлимләрини өјрәнмәк үчүн чох јахшы үсулдур. Илк өнҹә «ибтидаи тәлимләри» арашдырын, сонра исә даһа мүрәккәб тәлимләрә кечин (Ибраниләрә 6:1, 2). Сиз ҝөрәҹәксиниз ки, ајәләри бир-бири илә мүгајисә етмәк мүмкүндүр, еләҹә дә өјрәнәҹәксиниз ки, Мүгәддәс Китабын мүхтәлиф һиссәләри, һәтта «чәтин баша дүшүлән» ајәләри белә өзләри-өзләрини изаһ едир (2 Петер 3:16).\nКөмәк истәјин. Мүгәддәс Китаб бизә көмәк алмаг үчүн ону јахшы баша дүшәнләрә мүраҹиәт етмәји мәсләһәт ҝөрүр (Һәвариләрин ишләри 8:30, 31). Јеһованын Шаһидләри пулсуз-тәмәннасыз Мүгәддәс Китаб өјрәнмәси тәклиф едирләр. Аллаһын гәдим хидмәтчиләри кими, онлар да Мүгәддәс Китабын әслиндә нә өјрәтдијини баша салмаг үчүн даима ајәләрә истинад едирләр (Һәвариләрин ишләри 17:2, 3).\nСизә лазым дејил:\nАли тәһсил вә ја чох биликли олмаг. Иса пејғәмбәрин 12 һәвариси Мүгәддәс Јазылары баша дүшүр, үстәлик, башгаларыны да өјрәдирдиләр, һалбуки бәзи инсанлар онлары « савадсыз, садә адам » һесаб едирди (Һәвариләрин ишләри 4:13).\nПул. Сиз Мүгәддәс Јазылары пулсуз өјрәнә биләрсиниз. Мүгәддәс Китабда дејилир: « Тәмәннасыз алмысыныз, тәмәннасыз да верин » (Матта 10:8).


Q=4	C=4	SS=0	LS=0	PS=0	DC=0	LC=0	SD=0	BS=0	G0=97	G1=43	G2=15	DLID=az_RU	BODY=Ушаглар биздән үстүн олан шәхсләр һагда неҹә өјрәнә вә фајда әлдә едә биләрләр\nМӘН әминәм, сән разылашаҹагсан ки, сәндән вә мәндән үстүн, гүдрәтли вә ҝүҹлү шәхсләр вар. Сәнҹә, бунлар ким ола биләр? ~ Јеһова Аллаһ. Бәс Онун Оғлу Бөјүк Мүәллим Иса һагда нә демәк олар? О, биздән үстүндүр? ~ Әлбәттә.\nИса Аллаһла бирликдә ҝөјдә јашајырды. О, руһани Оғул, башга сөзлә, мәләк иди. Бәс Аллаһ башга мәләкләр дә јаратмышды? ~ Бәли, О, милјонларла мәләк јаратмышды. Бу мәләкләр дә биздән үстүн вә гүдрәтлидирләр (Ибраниләрә 1:7; Даниел 7:10).\nМәрјәмлә данышан мәләјин ады јадындадыр? ~ Онун ады Ҹәбрајыл иди. О, Мәрјәмә демишди ки, онун ушағы Аллаһын Оғлу адланаҹаг. Аллаһ руһани Оғлунун һәјатыны Мәрјәмин бәтнинә гојду, бунунла да, Иса јер үзүндә ушаг кими доғула билди (Лука 1:26, 27).\nМәрјәмлә Јусиф, чох ҝүман ки, Исаја нә һагда данышмышды?\nСән бу мөҹүзәјә инанырсан? Бәс Исанын ҝөјдә Аллаһла јашадығына неҹә? ~ Иса дејирди ки, о, ҝөјдә јашајыб. Иса буну һарадан билирди? Јәгин о, ушаг оланда Мәрјәм Ҹәбрајылын дедикләрини она данышмышды. Һәмчинин, ҝөрүнүр, Јусиф дә она әсил Атасынын Аллаһ олдуғуну демишди.\nИса вәфтиз оланда һәтта Аллаһ ҝөјләрдән: ‘Бу Мәним Оғлумдур’, — дејә сөјләмишди (Матта 3:17). Өлүмүндән әввәлки ҝеҹә Иса дуа едирди: «Еј Ата, дүнја јаранмаздан әввәл, Мән Сәнинлә бәрабәр икән Мәндә олан һәмин иззәти инди Мәнә Өз јанында вер» (Јәһја 17:5). Бәли, Иса јенидән Аллаһла бирҝә јашамаг үчүн ҝөјә гајытмаг истәјирди. О, ҝөјдә неҹә јашаја биләрди? ~ Јалныз Јеһова Аллаһ ону јенидән ҝөрүнмәз руһани варлыг вә ја мәләк етсәјди.\nИнди мән сәнә ваҹиб бир суал вермәк истәјирәм. Мәләкләрин һамысы јахшыдыр? Сән неҹә фикирләширсән? ~ Бир вахтлар онларын һамысы јахшы олуб. Чүнки онлары Јеһова јаратмышды, Јеһованын исә јаратдығы һәр шеј јахшы олур. Анҹаг сонра мәләкләрдән бири пис мәләк олду. Бу, неҹә баш верди?\nБу суала ҹаваб тапмаг үчүн Аллаһын илк киши вә гадыны, Адәмлә Һәвваны јаратдығы дөврә гајытмалыјыг. Бәзиләри дејир ки, Адәм вә Һәвва адында адам јашамајыб, буну кимсә өзүндән ујдуруб. Лакин Бөјүк Мүәллим онларын һәгигәтән јашадығыны билирди.\nАллаһ Адәмлә Һәвваны јараданда онлары Еден адланан ҝөзәл бир бағда јерләшдирмишди. Бу, әсил ҹәннәт иди. Онларын чохлу ушаглары, бөјүк аиләси ола биләрди вә Ҹәннәтдә әбәди јашаја биләрдиләр. Анҹаг онлара ваҹиб бир шеји өјрәнмәк лазым иди. Биз бу һагда артыг данышмышыг. Ҝәл бахаг ҝөрәк, јадымызда галыб, ја јох.\nҸәннәтдә әбәди јашамаг үчүн Адәмлә Һәвва нә етмәли идиләр?\nЈеһова Адәмлә Һәвваја демишди ки, бағдакы һансы ағаҹдан истәсәләр, мејвә дәриб јејә биләрләр. Тәкҹә бир ағаҹ вар иди ки, онун мејвәләриндән јејә билмәздиләр. Једикләри һалда Аллаһ нә баш верәҹәјини онлара сөјләмишди. О демишди: ‘Һөкмән өләҹәксиниз’ (Јарадылыш 2:17). Демәли, Адәмлә Һәвваја нәји өјрәнмәк лазым иди? ~\nОнлар итаәткар олмағы өјрәнмәли идиләр. Бәли, инсанын һәјаты Јеһова Аллаһа итаәт етмәкдән асылыдыр! Адәмлә Һәвванын Аллаһа итаәт едәҹәкләрини јалныз дилдә демәләри кифајәт дејилди. Онлар буну әмәлләри илә ҝөстәрмәли идиләр. Әҝәр Аллаһа итаәт етсәјдиләр, онда Ону севдикләрини вә онлара һөкмдарлыг етмәсини истәдикләрини ҝөстәрәрдиләр. Белә олдугда Ҹәннәтдә әбәди јашаја биләрдиләр. Бәс һәмин ағаҹын мејвәсиндән јемәләри нәји ҝөстәрәрди? ~\nБу ҝөстәрәрди ки, онлар вердији шејләрә ҝөрә Јеһоваја миннәтдар дејилләр. Сән орада олсајдын, Јеһоваја итаәт едәрдин? ~ Илк вахтлар Адәмлә Һәвва итаәткар идиләр. Лакин сонра онлардан үстүн олан бир шәхс Һәвваны алдатды. О, Һәвваны Јеһованын сөзүндән чыхмаға тәһрик етди. О, ким иди? ~\nИланы Һәвва илә данышдыран ким иди?\nМүгәддәс Китаб дејир ки, илан Һәвва илә данышды. Анҹаг сән билирсән ки, илан даныша билмир. Бәс онда о, неҹә данышды? ~ Бир мәләк елә етди ки, ҝуја илан данышыр. Әслиндә исә данышан мәләјин өзү иди. Бу мәләк пис шејләр һаггында дүшүнмәјә башламышды. О истәјирди ки, Адәм вә Һәвва она ибадәт етсин, ағзындан чыхан һәр кәлмәни јеринә јетирсин. Бир сөзлә, о, Аллаһын јерини тутмаг истәјирди.\nБеләликлә, һәмин мәләк пис фикирләри Һәвванын бејнинә гојду. О, илан васитәсилә гадына деди: ‘Аллаһ сизә дүзүнү демәјиб, һәмин ағаҹын мејвәсиндән јесәниз, өлмәјәҹәксиниз. Аллаһ кими мүдрик олаҹагсыныз’. Сән Һәвванын јеринә олсајдын, бу сөзләрә инанардын? ~\nҺәвва Аллаһын она вермәдији шеји истәди. О, гадаған олунмуш ағаҹын мејвәсиндән једи. Сонра Адәмә дә верди. Адәм иланын дедијинә инанмамышды. Лакин Һәвва илә олмаг арзусу онун Аллаһа олан мәһәббәтинә үстүн ҝәлди. Беләликлә, о да мејвәдән једи (Јарадылыш 3:1—6; 1 Тимотејә 2:14).\nБунун нәтиҹәси нә олду? ~ Адәм вә Һәвва гејри-камил олдулар, гоҹалдылар вә өлдүләр. Онлар гејри-камил олдуглары үчүн ушаглары да гејри-камил олдулар вә нәтиҹәдә гоҹалыб өлдүләр. Аллаһ јалан демәмишди! Инсанын һәјаты Она итаәт етмәсиндән асылыдыр (Ромалылара 5:12). Мүгәддәс Китабда дејилир ки, Һәвваны алдадан мәләк Шејтан Иблис, пис олан башга мәләкләр исә ҹин адланыр (Јагуб 2:19; Вәһј 12:9).\nАллаһын итаәтиндән чыхдыгдан сонра Адәм вә Һәвва илә нә баш верди?\nИнди сән баша дүшдүн, неҹә олду ки, Аллаһын јаратдығы јахшы мәләк пис мәләјә чеврилди? ~ Чүнки о, пис шејләр һаггында фикирләшмәјә башлады. О, каинатда ән үстүн шәхс олмаг истәјирди. О билирди ки, Аллаһ Адәмлә Һәвваја дүнјаја ушаг ҝәтирмәји тапшырыб вә истәјирди ки, онларын һамысы она ибадәт етсин. Иблис һеч бир нәфәрин дә олсун, Јеһованын итаәтиндә галмасыны истәмир. Буна ҝөрә дә о, пис фикирләри бизим бејнимизә гојур (Јагуб 1:13—15).\nШејтан дејир ки, әслиндә һеч ким Јеһованы севмир. Онун сөзләринә ҝөрә, нә сән, нә дә мән Аллаһы севмирик вә Аллаһын дедикләрини јеринә јетирмәк истәмирик. О һәмчинин билдирир ки, биз јалныз ишләримиз јахшы ҝедәндә Јеһоваја итаәт едирик. Шејтан дүз дејир? Мәҝәр биз беләјик?\nБөјүк Мүәллим демишди ки, Иблис јаланчыдыр! Иса Јеһоваја табе олараг Ону һәгигәтән севдијини сүбут етмишди. Иса тәкҹә асан оланда Аллаһа табе олмурду. О, буну һәр заман, һәтта башга инсанлар онун үчүн чәтинлик јараданда да едирди. О, өләнә кими Јеһоваја садиг галды. Буна ҝөрә дә Јеһова она әбәди јашамаг үчүн јенидән һәјат верди.\nДемәли, бизим ән бөјүк дүшмәнимиз кимдир? ~ Дүздүр, Шејтан Иблис. Сән ону ҝөрә биләрсән? ~ Әлбәттә ки, јох! Лакин биз билирик ки, о, мөвҹуддур вә биздән ҝүҹлүдүр. Бәс Иблисдән үстүн вә гүдрәтли кимдир? ~ Јеһова Аллаһ. Буна ҝөрә дә биз әминик ки, Аллаһ бизи горуја биләр.\nБу ајәләрдән кимә ибадәт етмәли олдуғумуз һаггында оху: Ганунун тәкрары 30:19, 20; Јешуа 24:14, 15; Сүлејманын мәсәлләри 27:11 вә Матта 4:10.


Q=0	C=0	SS=0	LS=0	PS=0	DC=0	LC=0	SD=0	BS=1	G0=32	G1=21	G2=11	DLID=az_RU	BODY=Nur-az.com - Диктатор түрк лидерләр вә јазыг түркләр\n16 Нојабр 2021\nДиктатор түрк лидерләр вә јазыг түркләр\nТүркијәдә түрк лидерләринин нәјисә баш тутуб. Түрк халгларыны тарла һесаб едиб башында "турп әкән" диктаторлар јығылыб мәнасыз ишләрлә мәшғул олублар. Түркијә, Азәрбајҹан, Гырғызыстан, Өзбәкистан, Газахыстан лидерләринин топлантысында сөһбәт ҝедир.\nИлаһи, түрк халглары нә гәдәр мәзлумдур. Бизим сахтакар, сионист туласы түркләрлә ишимиз јохдур. Дүнјада ики ҹүр түрк вар. Һәгиги вә мәҹази түрк. Һәгиги түрк о түркдүр ки, ифрат милләтчилик стандартларына сөјкәнмир, инсан кими бүтүн халгларла дүзҝүн, инсан, Аллаһ бәндәси кими јашамаға чалышыр. Мәҹази түркләр исә сионист тулаларыдыр. Онларын јадына түркчүлүк анҹаг Иранын әлејһинә дүшүр. Онлар Ираны дағытмаг истәјән сионист тулаларыдыр. Бу ҹүр сахтакар түркләр үчүн диктатор түрк башчылары тәјин олунуб ки, онларын башыны әзсин. Онлар да анҹаг Иран әлејһинә түркләширләр. Амма, бири чыхыб өз мәзлум халгыны мүдафиә етмир. Чүнки әслиндә онларын өлдүкләри галдыглары сионист режими вә онлардан алдыглары тула пајларыдыр.\nБизим һәгиги түркләрә јазығымыз ҝәлир. Түркијәдә Әрдоғанын, Азәрбајҹанда Илһам Әлијевин, Газахыстанда илләрдир султанлыг едән, үзүндә бир грам нур олмајан Нурсултанын зүлмү алтында инләјән вә ҝүн ҝөрмәк истәјән түркләрә Аллаһ рәһм еләсин. Онлардан диктаторларын түрк бирлији барәдә нәсә сорушсаныз дејәҹәкләр ки, ҹәһәннәм олсун онлар да онларын тәшкилатлары да. Бу диктаторлар өз халглары үчүн нә едибләр ки, түрк дүнјасы үчүн нә етсинләр? Иҹласда јығылыб Илһам Әлијевә медал верирләр, өз сијаси мәнфәәтләри үчүн чалышырлар. Бир тәшкилатын ки, фәхри сәдри диктаторларын јекәләриндән олан Нурсултан олсун, о тәшкилатдан түрк халгы үчүн нә ҝөзләмәк олар? Бир тәшкилатын ки, ән габагҹыл өлкәсинин башчысы Әрдоған олду о тәшкилат түрк дүнјасына нә фајда верә биләр? О Әрдоған ки, Азәрбајҹан да башда олмагла диҝәр түрк халглары јашајан өлкәләрдә анҹаг диктатор башчылара гардаш дејир, халгларын исә бу диктаторларын зүлмү алтында инләмәси онун веҹинә дејил. Әксинә ҝедиб Ливија, Ираг, Суријада түрк меһметҹикләрини гырғына верир ки, АБШ-ын хошуна ҝәлсин. Сән түрк севән инсансанса бир дәфә Илһам Әлијевә де ки, Азәрбајҹан халгындан әл чәксин.\nБу түрк дөвләтләринин башчылары ҝөрүн нә ҝүндәдир ки, конфрансда русҹа данышырлар. Бәзиләринин өлкәсиндә рәсми дил рус дилидир. Дүнәнә гәдәр Илһам Әлијев һакимијјәти, Нурсултан Назарбајев коммунист совет һакимијјәтинин нөкәрләри идиләр. Инди дуруб түркчүлүкдән дәм вурурлар. Азәрбајҹан Ататүрк Түркијәси тәрәфиндән советләрә гурбан верилди, бу диктаторлар да дүнәнә гәдәр Брежневә, Горбачова ата, Ленинә баба дејән мәхлуглар идиләр. Инди дуруб түркчүлүкдән дәм вурурлар. Ҝүнү сабаһ Русија десә ки, но всјо гуртарын шону, һамы руслар демишкән "заднија атаҹаглар." Она ҝөрә дә өз халгына зүлм едән, дүнјада мәзлум түркләри дүшүнмәјән бу ҹүр диктаторларын јығылыб өз мәнфәәтләри наминә сахтакарлыг еләмәләринин түрк дүнјасына һеч бир дәхли јохдур. Онлар бир пара мәнфәәтбаз инсанлардан башга бир шеј дејилләр. Әҝәр белә дејилсә бир нәфәр ичләриндән чыхыб Илһам Әлијевә бармаг силкәләсин. Инанаг ки, сәмимидирләр.


Q=10	C=2	SS=1	LS=8	PS=0	DC=0	LC=0	SD=0	BS=7	G0=51	G1=44	G2=32	DLID=az_RU	BODY=ХӘЛИЛОВ БУЛУДХАН ӘЗИЗ ОҒЛУ — AQRA Elmin İnkişafına Dətsək İctimai Birliyi\n3 августа, 2013 Әдәбијјат\nАзәрбайҹан дилчилийинин, түрколожи дилчилийин ән мүасир мәсәләләри, проблемләри Б.Ә.Хәлиловун елми йарадыҹылығынын әсасыны тәшкил едир.\nӘсәрләри: 22 китабын (дәрслик, дәрс вәсаити, монографийа), 7 тәдрис програмынын, 300-дән чох елми әсәрин мүәллифидир.\nПрограмлан: Мүасир Азәрбайҹан әдәби дили; Азәрбайҹан дили елминин тарихи вә методолоҝийасы; Азәрбайҹан дилинин мүасир проблемләри; Мүасир Азәрбайҹан дилинин фонетикасы; Мүасир Азәрбайҹан дилинин лексиколоҝийасы; Мүасир Азәрбайҹан дилинин морфолоҝийасы; Азәрбайҹан дилинин тарихи; Түрк дилләринин мүгайисәси вә с.\n1966-ҹы илдә Гәрби Азәрбайҹанын Амасийа районунун Елләркәнд кәндиндә анадан олмушдур. 1990-ҹы илдә В.И.Ленин адына Азәрбайҹан Дөвләт Педагожи Институтунун (индики АДПУ-нун) филолоҝийа факүлтәсини фәргләнмә диплому илә битирмишдир. Тәләбәлик илләриндә «Ҹ.Ҹаббарлы» адына олан йүксәк тәгаүдлә охумушдур. Билик, баҹарығына, һәм дә елмә олан бөйүк марағына ҝөрә Мүасир Азәрбайҹан дили кафедрасынын, о ҹүмләдән Азәрбайҹан Дөвләт Педагожи Институтунун ректорлуғунун тәгдиматы әсасында Тәһсил Назирлийинин тәйинат бөлҝүсүндә ҝәнҹ мүтәхәссис кими Филолоҝийа факүлтәсинин Мүасир Азәрбайҹан дили кафедрасында сахланылмышдыр.\n1992-ҹи илдә намизәдлик, 1999-ҹу илдә докторлуг диссертасийасы мүдафиә етмишдир. 1994-ҹү илин март айындан мүсабигә йолу илә Мүасир Азәрбайҹан дили кафедрасында мүәллим, 1996-ҹы илин май айындан досент, 2001-ҹи илин ийул айындан профессор вәзифәсиндә чалышыр. 2006-ҹы ил май айынын 12-дә филолоҝийа факүлтәсинин деканы сечилмишдир. 2011-ҹи илин сентйабр айынын 30-да йенидән декан вәзифәсинә тәйин олунмушдур. Филолоҝийа елмләри доктору, профессордур.\nБ.Ә.Хәлилов 2001-ҹи илдән Азәрбайҹан Дөвләт Педагожи Университетиндә йени йаранмыш «Дәдә Горгуд» елми-тәдгигат лабораторийасы»на рәһбәрлик етмиш, 2011-ҹи илин октйабр айына гәдәр бу вәзифәни иҹра етмишдир.\nПроф.Б.Ә-Хәлилов 1990-ҹы илдән индийә кими мәзуну олдуғу Азәрбайҹан Дөвләт Педагожи Университетиндә фәалиййәт ҝөстәрир. Бу мүддәт әрзиндә о, лаборантлыгдан профессорлуға гәдәр уҹалмышдыр.\nПроф.Б.Ә.Хәлиловун елми фәалиййәти чох саһәли, ҝениш вә әһатәлидир. Онун 300-дән чох елми, елми-публисистик әсәри чап едилмишдир. Бунлардан 22-си монографийа, дәрслик вә дәрс вәсаитидир.\nАзәрбайҹан дилчилийинин, түрколожи дилчилийин ән мүасир мәсәләләри, проблемләри\nБ.Ә.Хәлиловун елми йарадыҹылығынын әсасыны тәшкил едир.\nБ.Ә.Хәлилов 1999-ҹу ил ийунун 9-да «Азәрбайҹан дили» ихтисасы үзрә (10.02.02) Бакы Дөвләт Университети нәздиндә филолоҝийа елмләри доктору алимлик дәрәҹәси алмаг үчүн диссертасийаларын мүдафиәсини кечирән Тәһсил Назирлийи вә Елмләр Академийасынын Бирләшдирилмиш (Д.054.03.15) Ихтисаслашдырылмыш Шурасынын иҹласында «Азәрбайҹан дилиндә фелләрин фоно-семантик инкишафы» мөвзусунда докторлуг диссертасийасы мүдафиә едәрәк, филолоҝийа елмләри доктору алимлик дәрәҹәсини алмышдыр. Онун докторлуг диссертасийасында әлдә олунмуш елми нәтиҹәләр йенилийи илә диггәти ҹәлб етмиш вә түрколожи дилчилийин наилиййәти кими гиймәтләндирилмишдир.\nИҹтимаи фәалиййәти: Б.Ә.Хәлилов Республикамызын иҹтимаи һәйатында фәал иштирак едир. Ики дәфә 1999-ҹу вә 2004-ҹү илләрдә Нәсими бәләдиййәсинә үзв сечилмиш, Сосиал мәсәләләр даими комиссийасына сәдрлик етмишдир. 2006 — ҹы ил декабр айынын 26- да Азәрбайҹанда тәһсил системинин инкишафындакы хидмәтләринә ҝөрә Азәрбайҹан Республикасы Президенти тәрәфиндән “Тәрәгги” медалы илә\nПроф.Б.Хәлилов фәал иҹтимаиййәтчидир. Республиканын телевизийа каналларында вә радио верилишләриндә дилимиз, әдәбиййатымыз вә мәдәниййәтимизлә бағлы мүнтәзәм чыхышлар едир.\nО, Азәрбайҹан Дөвләт Педагожи Университетиндә Ы Түрколожи Гурултайын 75 ве 80 иллийи иле бағлы конфрансм тәшкилатчысы олмуш вә һазырда да бу истигамәтдәки тәдбирләрә хүсуси диггәт йетирир.\n2009-ҹу илдә Азәрбайҹан Республикасында референдум үзрә тәшвигат групунун (“Тәрәгги”) тәйинаты әсасында вәкил едилмиш шәхс олмушдур.\n2011-ҹи илин Президент тәгаүдчүсүдүр. (Јазычылар Бирлийинин үзвү кими)\n2011-ҹи илин май айынын 23-дә Азәрбайҹан Күтләви Информасийа Васитәләри Ишчиләринин Һәмкарлар Иттифагы тәрәфиндән “Халгын нүфузлу зийалысы” мүкафаты лауреаты сечилмишдир.\n2011- ҹи илин декабр айында Азәрбайҹан Республикасы Бейнәлхалг Диаспор Мәркәзи тәрәфиндән Ирәван Ханлығынын тарихи вә мәдәниййәти саһәсиндәки хидмәтләринә ҝөрә фәхри дипломла тәлтиф олунмушдур.\n2011-ҹи илдә (2-7 апрелдә) Бакы шәһәриндә Фәал тәлим вә Мүасир Тәлим Технолоҝийалары үзрә тәлимдә иштирак етмиш, Азәрбайҹан Республикасы Тәһсил Назиринин сертификатыны алмышдыр.\n2011-ҹи илдән Дилчилик ихтисасы үзрә Координасийа Шурасынын үзвүдүр.\n2011- ҹи илдә “Мәрһәмәт елчиси” бейнәлхалг иҹтимаи — сийаси, аналитик журнал тәрәфиндән Азәрбайҹан милли әдәбиййатынын инкишафында бөйүк хидмәтләринә ҝөрә “Елм фәдаиси” диплому илә тәлтиф едилмишдир.\nКүтләви информасийа васитәләри тәрәфиндән 2013-ҹү илдә кечирилмиш сорғунун нәтиҹәләринә әсасән вәтәндашлыг мөвгейи вә әмәли уғурларына ҝөрә Азәрбайҹан Күтләви Информасийа Васитәләри Ишчиләринин Һәмкарлар Иттифагы тәрәфиндән “Илин алими” мүкафаты лауреаты олмушдур.\n2003-2004-ҹү илләрдә ААК-ын Филолоҝийа ихтисасы үзрә Експерт Шурасынын үзвү олмушдур. 2013-ҹү илдән йенидән ААК-ын Филолоҝийа ихтисасы үзрә Експерт Шурасынын үзвүдүр.\nПроф.Б.Ә.Хәлилов “Дәдә Горгуд” елми-тәдгигат лабораторийасына рәһбәрлик етдийи мүддәтдә (2001-2011-ҹи илләр) дилимизин, әдәбиййатымызын, мәдәниййәтимизин, етнографийамызын, еләҹә дә педагожи вә психоложи дәйәрләримизин актуал олан тәрәфләри арашдырылмышдыр. Онун рәһбәрлийи алтында олан бу арашдырмаларын елми нәтиҹәләри “Дәдә Горгуд” адлы (онун редакторлуғу илә чап олунан) журналда чап олунмушдур. “Дәдә Горгуд” адлы елми мәгаләләр топлусундан ибарәт олан журналын 30 сайы ишыг үзү ҝөрмүшдүр.\nПроф.Б.Ә.Хәлиловун деканлыг фәалиййәти АДПУ-нун филолоҝийа факүлтәсиндә бир сыра йениликләрлә мүшайиәт олунур. Ҝәнҹ нәслин мәнәви ҹәһәтдән зәнҝинләшмәси истигамәтиндә мүнтәзәм олараг ҝөркәмли шаирләр, йазычылар вә зийалыларла ҝөрүшләр кечирилир. АДПУ-да илк дәфә кредит системи (2006-ҹы илдә) филолоҝийа факүлтәсиндә тәтбиг олунмушдур. Кредит системин тәләбләринә уйғун олараг йени тәдрис планлары һазырланмышдыр. Бу истигамәтдә мүәллимләр вә тәләбәләр арасында тез-тез маарифләндириҹи сөһбәтләр апарылыр. Филолоҝийа факүлтәсиндә бакалавр пилләсиндә үч (Азәрбайҹан дили вә әдәбиййаты мүәллимлийи, инҝилис дили мүәллимлийи, франсыз дили мүәллимлийи), маҝистр пилләсиндә 10 ихтисас үзрә (Азәрбайҹан дили, Үмуми дилчилик, Азәрбайҹан әдәбиййаты, Фолклоршүнаслыг вә мифолоҝийа, Хариҹи өлкәләр әдәбиййаты (түрк халглары әдәбиййаты, дүнйа әдәбиййаты), Әдәбиййат нәзәриййәси, Азәрбайҹан дилинин тәдриси методикасы, Ана дилинин тәдриси методикасы, Әдәбиййатын тәдриси методикасы, Инҝилис дили) мүтәхәссис һазырланыр.\nӘсәрләри: 22 китабын (дәрслик, дәрс вәсаити, монографийа), 7 тәдрис програмынын, 300-дән чох ейни әсәрин мүәллифидир. Онун 1995-ҹи илдә (5 ч.в. һәҹминдә) «Азәрбайҹан дилиндә тәкһеҹалы фелләрин әсасында дуран илкин көкләрин фоносемантик инкишафы» монографийасы, 1996-ҹы илдә (6 ч.в. һәҹминдә) «Азәрбайҹан дилиндә икиһеҹалы фелләрин фоно-семантик инкишафы» адлы дәрс вәсаити, 1998-ҹи илдә «Фелләрин илкин көкләри» монографийасы (14 ч.в. һәҹминдә), 1999-ҹу илдә «Биринҹи Бейнәлхалг Түрколожи Гурултай» монографийасы (11,5 ч.в. һәҹминдә), 2000-ҹи илдә «Азәри» (тәрҹүмә әсәри, 7,1 ч.в. һәҹминдә, һәммүәллифлә) китабы, 2000-ҹи илдә «Мүасир Азәрбайҹан дилинин морфолоҝийасы», Ы һиссә (17,5 ч.в. һәҹминдә) монографийасы, 2001-ҹи илдә «Түрколоҝийанын интибаһ дөврү» адлы дәрс вәсаити (10,8 ч.в. һәҹминдә), 2003-ҹү илдә «Азәрбайҹан дили 6-7» (16 ч.в. һәҹминдә, һәммүәллифлә) вә «Мүасир Азәрбайҹан дилинин морфолоҝийасы», II һиссә дәрслийи (22,1 ч.в. һәҹминдә), 2004-ҹү илдә «Азәрбайҹан дили: дүнән, бу ҝүн» (14,5 ч.в. һәҹминдә) дәрс вәсаити, 2006-ҹы илдә «Түрколоҝийайа ҝириш» (24 ч.в. һәҹминдә) 2007 — ҹи илдә “Мүасир Азәрбайҹан дили: фонетика, йазы, әлифба, графика” (19,3 ч. в. һәҹминдә), 2007-ҹи илдә “Мүасир Азәрбайҹан дилинин морфолоҝийасы”, Ы һиссә вә “Мүасир Азабайҹан дилинин морфолоҝийасы”, ЫЫ һиссә (тәкрар нәшр), 2008 — ҹи илдә “Мүасир Азәрбайҹан дилинин лексиколоҝийасы (27, 6 ч. в. һәҹминдә) дәрсликләри, 2009 — ҹу илдә Маһмуд Кашғаринин “Дивани лүғәт — ит — түрк” әсәриндә етнонимләр” (6, 87 ч. в. һәҹминдә), 2010-ҹу илдә “Түркүн һикмәт хәзинәси: Хоҹа Әһмәд Јәсәви” (18, 37 ҹ.в. һәҹминдә), “224 гәдим түрк сөзү” (21, 875 ҹ.в. һәҹминдә), 2013-ҹү илдә “Дил — сөз чәләнҝи” (11,3 ҹ.в. һәҹминдә), “Азәрбайҹан дили антолоҝийасы” (40,5 ҹ.в. һәҹминдә), “Дил, әдәбиййат, мәдәниййәт” (30,25 ҹ.в. һәҹминдә) китаблары чап олунмушдур.\nБу әсәрләрин һәр бири һаггында республиканын нүфузлу гәзет вә журналларында онларла мүсбәт рәй чап олунмушдур.\nМәгаләләри: 300-дән чох елми вә елми-публисистик мәгаләнин мүәллифидир.\nБ.Ә.Хәлиловун елми йарадыҹылығынын истигамәтләриндән бири дилимизин тарихи илә бағлыдыр. О, «Азәрбайҹан дилиндә тәкһеҹалы фелләрин әсасында дуран илкин көкләрин фоносемантик инкишафы» (1995),\n«Азәрбайҹан дилиндә икиһеҹаһ фелләрин фоносемантик инкишафы» (1996), «Фелләрин илкин көкләри» (1998) китабларында фелләрин тәшәккүл етдийи илкин көкләри бәрпа етмиш вә онларын бир чоху мүхтәлиф дилләрлә мүгайисә едиләрәк тутушдурулмушдур. Бу китабларда аморф гурулушлу илкин көкләрин синкретиклийи вә онларын аморфлугдан тәкамүл едәрәк илтисаги гурулуша йийәләнмәси кими һаллар да тәдгигата ҹәлб олунмушдур.\nПроф.Б.Ә.Хәлиловун елми йарадыҹылығында мүһүм истигамәтләрдән бири дә түрколоҝийа илә бағлыдыр. Онун\n«Биринҹи Бейнәлхалг Түрколожи гурултай» (1999), «Түрколоҝийанын интибаһ дөврү» (2001), «Түрколоҝийайа ҝириш» (2006) китабларында ХIХ әсрдән башлайараг ХХ әсрин 30-ҹу илләринә гәдәрки дөврдә милли түрколоҝийамызын бир сыра ваҹиб мәсәләринә ҝениш йер верилир. ХIХ әсрин, еләҹә дә ХХ әсрин (30-ҹу илләрә гәдәр) милли түркологларынын бир гисминин түрколоҝийа саһәсиндәки фәалиййәтинә диггәт йетирилир.\nО, архив материалларына истинад едәрәк илк дәфә олараг Ы Түрколожи гурултайын стенографик материалларыны изаһлар вә шәрһләрлә чап етдирмишдир. Түрколожи истигамәтдә олан елми йарадыҹылығында түрк дилләринин тарихи, гурулушу, тәснифи барәсиндә тәһлилләр апарылыр, бу дилләрин диҝәр дил аиләләри илә гоһумлуғу барәсиндә мөвҹуд олан ҹәрәйанлар һаггында мәлумат верилир, Урал-Алтай ҹәрәйанынын йаранмасы, өйрәнилмәси, мүасир мөвгейи ҝениш изаһыны тапыр.\nПроф.Б.Ә.Хәлиловун елми йарадыҹылығынын ән бөйүк наилиййәтләриндән бири дә мүасир Азәрбайҹан дили вә онун мүасир проблемләри илә бағлыдыр. Бу мәнада «Азәрбайҹан дили» (VI-VII синифләр үчүн, 2003), «Мүасир Азәрбайҹан дилинин морфолоҝийасы. Ы һиссә» (2000), «Мүасир Азәрбайҹан дилинин морфолоҝийасы. ЫЫ һиссә» (2003), «Азәрбайҹан дили: дүнән, бу ҝүн» (2004), «Мүасир Азәрбайҹан дили: фонетика, йазы, әлифба, графика, орфографийа, орфоепийа» (2007), “Мүасир Азәрбайҹан дилинин лексиколоҝийасы” (2008) китаблары ән гиймәтли дәрслик вә дәрс вәсаитләри кими олдугҹа дәйәрлидир. Бу китабларда грамматика, грамматик гурулуш, көк, шәкилчи, нитг һиссәләринин тәснифи ҝениш шәрһини вә изаһыны тапыр. Бурада әсас, көмәкчи, хүсуси вә гейри-мүәййән нитг һиссәләринә ҝен-бол йер айрылыр.\n«Азәрбайҹан дили: дүнән, бу ҝүн» (2004) китабында Азәрбайҹан Республикасынын идеоложи истигамәтдә апардығы курсун тәләбләринә вә милли мәфкурәмизә уйғун шәкилдә әдәби-бәдии ирсимизин, йаддаш тарихимизин бәзи гаранлыг мәгамлары тәһлил олунур. «Китаби-Дәдә Горгуд»ун Советләр Иттифагы дөврүндә совет идеолоҝийасынын тәләбләринә уйғун репрессийа олунмасынын көкләри, еләҹә дә һәмин дөврдә\nАзәрбайҹан дилинә гаршы йөнәлмиш тәгиб вә тәзйигләрин сәбәбләри ҝениш изаһыны тапыр. Әдәби-бәдии ирсимизә совет режиминин гәрәзли мөвгейи илә дилимизә гаршы тушланмыш гәрәзли мүнасибәтин бир-бири илә әлагәли олдуғу ҝөстәрилир вә о дөврдә Азәрбайҹан дилинин репрессийайа мәруз галдығы диггәтдән йайынмыр. Бундан башга, Азәрбайҹан дилинин тәтбиги илә бағлы проблемләр гайғылар, фактлар әсасында, обйектив вә реал тәһлил дүшүнҹәси илә верилир.\nПроф.Б.Ә.Хәлилов дилчилийин ән ваҹиб саһәләри илә бағлы бакалавр, хүсусилә дә маҝистр пилләси үчүн програмларын йазылмасына да өз йарадыҹылығында мүһүм йер айырыр. Онун «Түрк дилләринин мүгайисәси» (2002), «Мүасир Азәрбайҹан әдәби дили» (2002), «Мүасир Азәрбайҹан әдәби дилинин фонетикасы» (2002), «Азәрбайҹан дилинин тарихи» (2005), «Азәрбайҹан дилинин мүасир проблемләри» (2005), «Азәрбайҹан дили елминин тарихи вә методолоҝийасы» (2005) програмлары дилчилик елминин сон елми наилиййәтләринә әсасланараг тәртиб вә чап олунмушдур.\nПроф.Б.Ә.Хәлиловун чап етдирдийи дәрсликләр, дәрс вәсаитләри, монографийалар мүтәхәссисләр тәрәфиндән йүксәк гиймәтләндирилмиш, чохлу сайда рәйләр мәтбуат сәһифәләриндә чап олунмушдур.\nПроф.Б.Ә.Хәлилов «Биринҹи Түрколожи гурултай», «Түрколоҝийанын интибаһ дөврү», «Түрколоҝийайа ҝириш», «Фелләрин илкин көкләри», “Түркүн һикмәт хәзинәси: Хоҹа Әһмәд Јәсәви”, “224 гәдим түрк сөзү” вә с. китабларыны хариҹи өлкәләрә йаймыш вә онлардан истифадә олунур (Түркийәдә, Түркмәнистанда вә диҝәр йерләрдә).\nПроф.Б.Ә.Хәлилов елми кадрларын-маҝистрләрин, намизәдләрин йетишдирилмәсиндә фәал иштирак едир. О, 8 маҝистрин рәһбәри олмуш, һал — һазырда 5 аспиранта, 9 диссертанта рәһбәрлик едир. Онун аспирантларындан 3-ү мүдафиә етмиш, 3-ү исә мүдафиә әрәфәсиндәдир. Онларла елми әсәрин рәсми оппоненти олмушдур.\nБ.Ә.Хәлилов һәм дә елми ишләрин чапы үчүн әлиндән ҝәләни әсирҝәмир. Азәрбайҹан Дөвләт Педагожи\nУниверситетинин дахили нәшриййатында чап олунан «Филолоҝийа мәсәләләринә даир тематик топлу» вә «Дәдә Горгуд» елми мәҹмуәләринин редактору, «Педагожи Университет Хәбәрләри, һуманитар елмләр серийасы» елми журналынын исә мәсул катибидир.\nБ.Ә.Хәлилов Азәрбайҹан Јазычылар Бирлийинин, Азәрбайҹан Жумалистләр Бирлийинин вә Јазычылар Бирлийиндәки «Ирс» комиссийасынын үзвүдүр.\nБ.Ә.Хәлилов 2001-ҹи илдә «Илин алими» номинасийасынын, 2003-ҹү илдә «Вектор» Бейнәлхалг Елм Мәркәзи Мүкафат Комиссийасынын гәрары илә «Азәрбайҹанын ҝәнҹ алимләри» Бейнәлхалг лайиһәсинин галиби олмушдур. О, 2004-ҹү илдә Азад Гәләмләр Ҹәмиййәти тәрәфиндән Азәрбайҹан дили, әдәбиййаты вә түрколоҝийа елмләринин тәдгиги-тәблиғи саһәсиндәки хидмәтләринә ҝөрә «Гызыл гәләм» фәхри мүкафаты лауреаты сечилмишдир. 2006-ҹы вә 2009 — ҹу илләрдә «Вектор» Бейнәлхалг Елм Мәркәзи Мүкафат Комиссийасынын гәрары илә «ХХI әсрин зийалысы» адына лайиг ҝөрүлмүшдүр. 2009 вә 2010-ҹу илләрдә “ХХ — ХХI әсрин йарадыҹы вә зийалы инсанлары” сырасында йер аланлардан бири олмушдур. 2009-ҹу илдә түрк әдәбиййатына хидмәтләри илә бағлы олараг Түркийә Ҹүмһуриййәтинин КIБАТЕК Академик Үйеси дипломуну алыбдыр КIБАТЕК Академик Үйеси сечилмишдир.\n2006-2007, 2007-2008-ҹи тәдрис илләриндә АДПУ-да “Илин мүәллими”, 2008- ҹи илдә “Илин алими” мүсабигәсинин галиби олмушдур.\nЕлми сәфәрләри: Проф.Б.Ә.Хәлилов Республикада вә ондан кәнарда дилчилик проблемләринә һәср олунмуш конфрансында өз мәрузәләри илә иштирак едир. Бишкекдә 1992-ҹи илдә Уфада 1994-ҹү илдә Анкарада 2006, 2007, 2008-ҹи илләрдә Ашғабадда 2010-ҹу илдә вә с.\n2006 — ҹы илдә VII Улусларарасы Түрк дили Гурултайынын иштиракчысы олмуш, мәрузә илә чыхыш етмиш, ейни заманда гурултайын бөлмәләриндән биринә сәдрлик етмишдир.\nАиләлидир, ики өвлады вар.\nНахчыван шәһәр Әкбәр Ағайев адына интернат-мәктәб һаггында